Pulsemaster Eremu Elektriko Pultsatuko PEF Sistemak - Patata Prozesatzeko Potentziala - Potatoes News\nin Berriak, Prozesatzeko, Patatak prozesatzeko teknologia\nBideo honek erakusten du Pulsemaster-en Pultsatutako Eremu Elektrikoaren teknologia (PEF) nola erabil daitekeen patata frijituak ekoizteko 132,000 lbs/h (60 tona orduko) PEF-ko sarrera-ahalmena dutenak. Eskala industrialeko pultsatuko eremu elektrikoko ekipoak ikusten dituzu, tuberkulu-uraren nahasketa batean landare-tuberkuluen 60 t/h-ko karga-tasarekin bat datorrena. Eremu elektriko pultsatuen tratamenduak prozesatutako patataren zelulak apurtzen laguntzen du, eta horrek hainbat onura ekartzen dizkio bezeroari. Pulsemaster PEF teknologiari buruzko informazio gehiago Pulsemaster webgunean (mesedez egin esteka honetara https://www.pulsemaster.us)\nUstiatu Pulsemaster-ekin PEF-en boterea\nPulsemaster eremu elektriko pultsatuko prozesamenduan espezializatuta dago eta teknologia berritzaile hau –elektroporazio gisa ere ezaguna– elikagaien industriako aplikazio espektro zabal batean aplikatzea nahi du. Ez bakarrik elikagai leunak kontserbatzeko metodo gisa, baita prozesuen eraginkortasuna eta produktuaren kalitatea hobetzeko bide gisa ere.\nPEF teknologiak potentzial izugarria du. Pultsatuko eremu elektrikoaren tratamenduaren potentzial osoa ustiatzea eta zabaltzea da Pulsemaster-en helburua. Horrela, Pulsemaster-ek enpresei gehiago hobetzen lagundu nahi die prozesu eta produktuak.\nPulsemaster konpainia holandarra-alemaniarrak urteetako esperientzia paregabea konbinatzen du energia pultsatuko teknologiarekin. Ekoizpen instalazioa Hapert-en dago, Herbehereak. Pulsemaster-ek laguntza globala eskaintzen du. Saxonia Behereko Lohne-n (Oldenburg), Pulsemaster-ek bulego eta produkzio instalazio bat ditu eskura. Pulsemaster-ek hazkunde handiagoa izan nahi du eta esportazio-jarduerak azkar garatzen ditu.\nPulsemaster enpresa berritzaile gisa, pultsatuko eremu elektrikoaren elikagaien prozesatzeko arloko unibertsitate eta ikerketa institutu nagusiekin batera lan egiten du. Pulsemaster-ek probak eta ikerketak errazten dizkie bere bezeroei, lankidetza estuan punta-puntako aplikazioak garatzeko.\nMerkataritza-enpresen eta zientzia-sektoreen kontaktua ongi etorria ematen dugu, PEF teknologiaren aplikazio zehatzak aztertzeko interesa duten elikagai eta edari osasuntsu, egituratu eta zaporetsuen zehaztasunez prozesatzeko zientzian oinarrituta.


Eibarrek bana berdindu du RC Deportivoren aurka | SD Eibar - Web Oficial\nEibarrek bana berdindu du RC Deportivoren aurka\nArmaginek puntu bakarra urratu dute, eta 39 punturekin dira\nEibarrek bana berdindu du RC Deportivoren etxean Ligako 27. jardunaldian, norgehiagoka gorabeheratsu batean. Eibartarrak jokalari bate gehiagorekin ibili dira bigarren zati osoan; izan ere, Koval atezainak txartel gorria ikusi du lehen zatiaren amaieran. Baina eibartarrak ez dira gai izan nagusitasuna islatzeko eta hortaz, puntu bakarra eskuratu dute Inuiren golari esker.\nEdonola ere, lehia etxekoen gehiagotasunarekin hasi da. Deporrek abagune garbiak izan ditu lehen minutuetan. Hasi eta berehala, Dmitrovicek bikain gelditu dio buruz burukoa Andoneri eta hiru minutu beranduago, berriz ere geldiketa ezinhobean, Lucasen jaurtiketa kornerrera bidali du serbiarrak.\nEibarrek, ordea, zortea aldeko izan du eta hamargarren minutuan aurretik jartzea lortu du bere lehen aukera garbia. Inui ederki aprobetxatu du Orellanak eskuin hegaletik ipinitako erdiraketa eta Kovalen irteera kaxkarrari etekin aterata baloia sare barrura bidali du. Handik aurrera, Eibar nagusitzen saiatu da baloiaren bitartez. Baina Deporrek ez du amorerik eman eta bere jokoa egiten saiatu da. Gainera, 26. minutuan Orellanak, min hartuta, zelaia utzi behar izan du.\nHandik gutxira Deporrek minutu onak izan ditu. Andon zutoinarekin topatu da hogeita hamargarren minutuan. Hurrengo jokaldian, aldiz, ez du hutsik egin errumaniarrak eta berdinketaren gola lortu du. Gerora, lehen zatia amaitzeko bost minutu falta zirenean, Koval atezainak txartel gorria ikusi du eta Eibar jokalari bat gehiagorekin geratu da.\nBigarren zati osoa jokatu du Eibarrek jokalari bate gehiagorekin. Gidoia ez da aldatu. Armaginak baloi jabetzaren bitartez, Depor bere zelaian sartu du. Galiziarrak kementsu ibili dira beren atea defendatzen. Eibartarrak beren gehiagotasuna islatzen saiatu dira, eta Kikeren eta Alejoren irteerekin batera, hegaletatik iristen saiatu da. Gaur, baina, zortea ez dute aldeko izan, Deporrek oso ondo sartu da atzean eta amaieran, markagailua ez da mugitu.\nSDE / J27 LaLiga Santander\n1-1 Zuzenera joan\nSulley Muntari (81')\nEmre Çolak (43')\nP. Diop (60')\nI. Alejo (74')\nKike G. (60')\nP. León (27')\nEstadio ABANCA-RIAZOR (19.437 ikusleak)\n0-1 (11'). Inui\n1-1 (33'). Andone\nSantiago Jaime Latre …. zigortu zuenSidnei (89') -rena RC Deportivo y R. Peña (64'), Cote (78') -rena SD Eibar. … gorri zuzenaz kanporatu zuenMaksym Kóval (39') -rena RC Deportivo .\nJardunaldia16 SD Eibar - Valencia CF\nJardunaldia19 FC Barcelona - SD Eibar


Xabier Amuriza - Mariren kobazuloa\nAmuriza Etxanokoa da, baina Berrizen bizi da. 69 urte dauzka. 1965ean apaiza da, baina orain ez da apaiza, bertsolaria eta idazlea da. Ezkonduta dago eta alaba bat dauka, bere izena Miren da.\nBizarra eta ile urdina dauka, ez da altua eta ez da baxua. Begietan betaurrekoak dauzka.(1. urratseko ikasleak).\nGu ez gara hitzaldira joan. Kontatu, mesedez.\namuriza hitzaldia idazlea kanpoekintza\nlorenaiz 2010-11-22 09:45 #1\nlorenaiz 2010-11-22 09:46 #2\n
Azken asteazkenean Xabier Amurizaren kontakizunekin gozatu genuen liburutegian. Kontakizunen bidez, Xabierrek beste garai batera eraman gintuen, bere haurtzaro eta gaztaroari buruzko istorioen eskutik. Leku eta pertsonaia desberdinak ezagutu genituen, lekuak eta ohiturak nola aldatu diren ere erakutsi zigun bere ipuinen bitartez. Asmatutako istorioekin gure arreta lortu zuen Xabierrek, oso kontalari trebea, buru belarri eta bihotzetik ekin zion kontaketari, berak ere asko gozatu omen zuen, eta hori geuk ere nabaritu genuen. Bere haurtzaroa, gaztaroa, nola hasi zen bertsotan, denbora luzea eman zuen guri kontatzen, pasadisoz josita.
\nJackie 2010-11-22 12:43 #3\n
Joan zen astean, Xabier Amurizak Durangoko liburutegian hitzaldi atsegina eman zigun. Ez zen etortzen zen lehenengo aldia. Izan ere, duela hogei urte baino gehiago Euskaltegian egon zen nola egin bertsoak irakasten.
\n
Bertsolariaz gain, idazlea ere bada. Hiru liburu argitaratu ditu eta gaur egun laugarrena idazten dihardu. Hain zuzen ere, bere liburu batean, aukera errazagoa erakusten digu erlatibozko esaldiak ondo erabiltzeko.
\nNuria 2010-11-23 12:23 #4\n
Nire ustez hitzaldia ona izan zen.Amurizak oso ondo hitz egiten du.Bere hizkera egokia izan zen, beraz ulertzeko primeran.
\n
Hitzaldia Amuriza ezagutzeko ere izan zen, bere bizitzari buruz hitz egin zuen eta. Literatura gustatzen zaiola ikusten da. Merezi du berari entzutea.
\negaurre 2010-11-24 09:43 #5\n
Xabier Amuriza pasa den asteazkenean Durangoko liburutegian egon zen, bere bizitzari buruz hitz egin zigun.
\n
Xabier Amuriza idazle, bertsolaria eta euskaren kulturako pertsonaia garrantzitsua da.
\n
Bere haurtzaroari buruz hitz egin zigun, haurtzaroko pasadizoak kontatu zizkigun eta bere bizi aldiari buruz:
\n
abade izan zenekoa, bertsolaria, kazetaria, idazlea.......
\nEuskolega 2010-11-24 11:14 #6\n
Nire ustez, Amurizaren saioa oso ondo egon zen. Hasieran bere bizitza kontatu zuen, oso modu erakargarrian gainera. Hitz egiten zuenean oso ondo ulertzen zitzaion, oso argi eta nahiko astiro hitz egin zuen eta.
\n
Euskaltegian honako gauzak egitea ondo dago, zeren eta ohikeria apurtzen baita eta ekintza hauetan asko ikasten baita.
\n
Amaitzeko, erlatiboak, berak azaldu zuen bezala  erabili behar ditugu, bestela hamar urteko umeen moduan hitz egingo dugu .
\nedu 2010-11-24 11:57 #7\n
Xabier Amuriza; zornotzarra, semea, ikaslea, apaiza, bertsolaria, senarra, aita eta orain idazlea. Gehiago izan ahal da? Nire ustez, bakarrik aitona izatea falta zaio.
\n
Hau da gutxi gorabehera kontatu zuena pasa den asteko hitzaldian, baina berak kontatu zuen beste forma batera, ipuin bat zirudien.
\n
Oso interesgarria iruditu zitzaidan, gainera beraren istorioa kontatzerakoan nabaritzen da bertsolari eta idazle ona dela.
\nRocio, Elias eta Rosa 2010-11-24 14:15 #8\nPasa den astean Xabier Amunizaren hitzaldira joan ginen . Bertan bere bizitza kontatu zigun fantasia eta errealitatea nahastuz; horregatik iruditu zitzaigun atsegina. Bere hizkera oso adierazgarria zen eta entzutera gonbidatzen gintuen. Hasieran hobeto ulertu genion, lasaiago hitz egiten baitzuen; baina azkenean erlatiboari buruz hitz egiten hasi zenean pixka bat galdu  ginen. Esperientzia ona izan zen, errepikatzeko modukoa !!\nElena,Carmen eta MªElena 2010-11-24 14:27 #9\n
Joan den asteazkenean Durangoko Liburutegian Xabier Amunizak hitzaldia eman zigun, gizon atsegina eta jatorra da.
\n
Hitzaldia euskaltegiko ikasleentzat izan zen, orduan bere hitz egiteko modua oso lasaia izan zen , eta gainera altu hitz egiten zuen guk denok ondo ulertzeko.
\n
Hitzaldian hainbat gauza kontatu zizkigun, besteak beste  bere bizitza nolakoa izan den, bera nondik datorren, bere jaiotza nolakoa izan zen, bere gurasoek bere jaiotzari buruz zer kontatu zioten...
\n
Don Javierrek gu bere bizitzako istorioan sartzea lortu zuen , gainera oso atsegina izan zen fantasiaz betetako pasarteak entzutea.
\nYoli eta Nerea 2010-11-24 14:35 #10\nPasa den astean Amunizarekin gozatzeko liburutegira abiatu ginen. Honek bere istorioarekin alaitu gintuen eta bere hizkera dibertigarria izan zen, fikzioa eta errealitatea nahastu zituelako.Orduak azkar pasatu ziren eta bere hiztegi erraza gustatu zitzaigun. Hitzaldi amaieran bertso bat abestea faltan bota genuela esan behar dugu; beharbada hurrengoan izango da !! \nMOMO 2010-11-24 14:45 #11\n
Gizon jatorra dela ematen du. Bere bizitza ipuin bat bezala kontatu zuen, hitz egiteko erraztasun handia adieraziz.
\n
Bere hitz jarioagaz jendearen arreta lortu zuen.
\n
Oso hitzaldi polita iruditu zitzaidan, nahiz eta azken zatia apur bat nekagarria izan, erlatiboari eta bere liburu berriari buruzhitz egiten hasi baitzen.
\nikasle bat 2010-11-24 14:55 #12\n
Amutiza tipo jatorra eta argia da. Kontu kontalarien terbetasunaz bere bizitzaren gauza barregarri batzuk kontatzen hasi zen. Noizbehinka soinuak eta keinuak zerabiltzan istoria interesgarriagoa egiteko.
\n
Badirudi txikitatik musika eta eta bertsoaren minduari lotuta egon dela, bertsolaritzan trebetasuna erakusten betidanik. garai batean apaiza izan zen, baina Frankoren garaian urte batzuk kartzelan pasatu eta gero, apaiza izateari utzi eta ezkondu egin zen.
\n
Orain, jubilatua da eta idazle ezagutua izan nahi du.
\n
Amaitzeko, gramatikaren gauza interesgarri batzuk kontatu zituen,  nola sortu daitezkeen era errazeane rlatibozko esaldiak hain zuzen ere, bere azken liburuan   konattzen duen bezala.
\nentzule parea 2010-11-24 15:03 #13\n
Idazle eta bertsolari ospetsua da. Hitzaldian bere bizitza ipuin baten moduan kontatu zigun. Oso gizon jatorra ematen du. Hitz egiteko orduan erraztasun handia du, horregatik hitzaldia atsegina izan zen.
\n
Hainbat lekutan bertsolari aritu da, baina egun horretan ez zuen bertsorik bota. Bere bizitza kontatu ondoren, bere liburua aurkeztu zuen. Liburu horrek euskarari buruzkoa da.
\n
Azkenean garamatikari buruz klase bat eman zigun, esaldi erlatiboei buruz, eta apur bat nekagarria izan zen.
\n
Orokorrean hitzaldi atsegina izan zen.
\nmayte 2010-11-25 08:42 #14\n
Pasa den asteazkenean Xabier ezagutu nuen, niretzako olentzeroren antza du, olentzerok umeak tentel uztenditu, ba Xabierrek gauza bera egin zuen gurekin, tentel utzi gintuen hitz egin zuen bitartean, berer ahotsa oso berezia da, normal deritzot bertsolari izateari ahots horrekin.
\n
Egia esateko denetik izan da, apaiza, presoa, bertsolaria, idazlaria..., beno azken horretan dabil, liburu pilo bat idatzi du baina jarraitzeko gogoa dauka momentuz.
\n
Berari buruz gehiago jakiteko gonbidatzen zaituztet Xabierrekin hurrengo batzarrera etortzera.
\nkarroduna 2010-12-01 10:13 #15\n
Amurizaren hitzaldira joaterakoan, idazle izanda, beste hitzaldi mota bat espero nuen, formalagoa-edo. Eta hara non ipuin batekin harritu gintuen! Oso kontalari ona eta trebea da. Baina…. historia ala istorioa ote zen? Hasiera batean entzundakoak aho bete hortz utzi ninduen, baina kontakizuna aurrera joan ahala….,  istorio erakargarri baten bidez, berak bizi izandakoa eta bertsotan nola hasi zen kontatu nahi zigula iruditu zitzaidan …. Batek daki! Hori bai, gure arreta erakartzea lortu zuen, baita ikasleok zoratzea ere, erlatiboa agertzen dEN  esaldietan inoiz eduki ez ditudAN zalantzak aipatzean.  Hura izan zen amaiera borobila, hura!
\nEGAko ikasle bat 2010-12-02 15:53 #16\n
Niri hasieran oso entretenigarria iruditu zitzaidan. Bere bizitzaren historioa era "literario" batean hasi zen kontatzen.
\n
Maestria handiz tartekatu zituen bere jatorriari buruz txikitan entzundakoak eta haurtzaroan bizi izandako bitxikeriak.
\n
Lehenengo orduan zehar, ahoa zabalik batzuetan eta barretxoak botatzen beste batzuetan, mantendu gintuen nire ustez, ia guztiok.
\n
Hurrengo ordu erdia, niri astuntxoa egin zitzaidan, nahiz eta ingeresgarria izan, kontatzeko erak aspergarria bilakatu zuen kontatutakoa.
\n
Hitzaldiaren azkenengo zatiak berriro erakarri ninduen. Bere obra literarioa aipatu eta gero, bere azkenengo liburuari buruz aritu zen. "Euskara batuaren bigarren jaiotza" izandaburupean argitaratutakoa. Ulertu nuenez, berak euskaraz idazterakoan aurkitu dituen traba eta hutsuneei konponbide bat emateko asmoarekin idatzi zuen.
\n
Orduan, arbela beregana hurbildu eta "erlatiboaren" erabileraren inguruan planteiatu zituen arazoei irtenbidea eman zien oso era ulergarrian.
\n
Pena eman zidan momentuan azaldutakoari buruz apunterik ez hartzea. Eguerdian bertan, saiatu nintzen nire neskari azaltzen, baina ez nintzen gai izan.
\n
Hurrengoan paper eta boligrafoaz armatuta agertuko naiz, noski!


Sentitu dezakegu haur eta emakumeen gorputzen erabilpena, errefuserako objektu gisa pertsonen etiketatze faxista, kontrolerako mekanismoen gordinkeria bortitza… airean daudela.\nMartxoaren 8an, Guatemalako Estatuaren eta botere judizialaren utzikerien ondorioz, 40 emakume erail zituzten Hogar Seguro Virgen de la Asunción-en, eta beste hainbat emakume egoera oso larrian daude. Iduvina Hernandezek Plaza Publican publikatutako “Un hogar de muerte segura” artikuluan gogorarazten digu hilkutxa horretara eramaten zituztela tratu txarrak, esplotazio sexuala, adopzio irregularrak… pairatu izan dituzten 0tik 18 urtera bitarteko haur eta nerabeak.\nGune honetan haurren salaketa ugari egon dira. Izan ere, bortxaketak eta mota guztietako tratu txarrak eguneroko ogia ziren. Momentu batez pentsatu ezazue zer pairatu behar izan duten haur guzti horiek bertatik ateratzeko aukerarik izan ez, haien borreroekin bizi eta salaketa jartzeko. David López Vicente-ren “El refugio del que los niños huyen” erreportajean bertan gertatutakoaren eta haurren ihesaldien berri eman zuen. Bereziki indartsuak dira erreportajean agertzen den testua eta irudia.\nRefugio malévolo. Irudia: Dénnys Mejía (Plaza Pública)\nHainbestetan pairatu, hainbestetan salatu, hainbestetan zaintzapean zegoen gobernu eta justiziaren erantzunik eza… Martxoaren 7an ihesaldi masiboa burutu zen Hogar Seguro Virgen de la Asunción-en, poliziek gehienak atzeman eta berriz ere iheserako gunera eraman zituzten. Martxoaren 8an hainbat emakumek protesta berezia egin eta bertako langileek horietako 51 giltzapetu zituzten; komunera joateko aukerarik gabe, jakirik gabe…. Gelak su hartu zuen eta ez zieten ireki atea.\nHogar Seguro Virgen de la Asunción gunean zeuden borreroen eta Guatemalako justizia zein estatu patriarkalaren utzikeria maltzurraren eskutik, momentuz 11tik 18 urtera bitarteko 40 emakume hil dira. Egoerarekin bukatu nahi zuten, haurrak ziren, bizi nahi zuten, jolastu nahi zuten; emakumeak ziren eta erail dituzte.\nBideo honetan, Red de Sanadoras Ancestrales-eko kolektiboaren protesta ekintza daukazue.\n“Guatemala. No fue el fuego, fue el femicio estatal“ adierazpenak Iximulew-etik datoz.\nGuatemalan burututako protesta. Irudia: Kaos en la red\nHau haur emakumeen matxinada bat izan da. Berriro emakumeak lur azpian; haien bizitzarekin ordaindu zuten kolektibo guztiaren aldarria kalera atera izana; lortu dute gune beldurgarri horretan aldaketak bideratzea eta pairatzen zuten egoera zabaltzea; beren bizitzarekin ordainarazi diete.\nPatriarkatuak bortizki kolpatzen gaitu, guk erantzun eta orainak ereiten jarraituko dugu.


Iparraldeko lurralde marka: deia sortzaileei — Euskal kultur erakundea\nArgazkia: Irati Burgués Asteasu\nGarapen kontseiluak abiarazi duen Euskal Herriko Lurralde markaren egitasmoaren partaide da Euskal kultur erakundea, hastapenetik. Hemen ekoiztutako produktuen eta orohar Iparraldearen irudia hobeki babestu eta kudeatu nahi duen desmartxa honek garapen ekonomiko arduratsu baten pizgarri izan behar luke, lurraldearen aberastasunetan oinarrituz, batez ere bere kulturan eta hizkuntzan.\nBaionako eta Euskal Herriko merkatal ganbarari dagokio marka honen prestaketa eta zabaltzea. 2013. urte hastapeneko aurreikusia da.\nOndoko egunetan komunikazio agentzia desberdinei dei eginen die markaren nortasun grafikoa eta soinuduna obra dezaten besteak beste. Emana izanen zaien kargu txostenean zehaztua den bezala, Ipar Euskal Herriko sorkuntza artistikoan bermatu beharko dute beren proposamenen lantzeko (kolaborazio zuzenak izan daitezke ere artistekin).\nEgitasmoaren obralariaren izenean Euskal kultur erakundeak identifikatu behar ditu arte bisualen eta soinudunen arloetan, agentzien lana hazi lezazketen Iparraldeko artista profesionalen lanak.\nZerrenda hortan agertu nahi duen artistak ondoko formularioa bete behar du 2012ko azaroaren 12a aitzin, zehaztuz bereziki bere lana ilustratzen duen sareko aurkezpen baten lotura (webgunea, bloga, argazki edo bideo bilduma...).\nDatu horiek plataforma pribatu batean jarriko dira agentzien esku, ohar daitezen hemengo sorkuntza artistikoaren aniztasunaz. Ez da haatik, segurtatzen norberaren ekarpena baliatua izango dela. Hori komunikazio agentzien esku da osoki. Era berean haiei dagokie artistekin harremanetan jartzea hautatutako obren erabileraren baldintzak negoziatzeko.\nEkai artistikoen plataforman parte hartzeko formularioa\nEuskal kultur erakundea | Jakes Larre


Marketing teknikoa Oxymoron | rekin Martech Zone\nIrailak larunbata 22, 2007 Igandea, urria 4, 2015 Douglas Karr\nBatxilergoan (eta orain) klaseko pailazoa nintzen.\nUrte batean nahiko antzerki ingeles irakasle izan nuen - Morgan jauna zuen izena. Morgan jaunarekin denbora gehiena ikasgelatik kanpo eman nuen, ezin nuelako Shakespeare estimatu. Morgan jauna zoratu egin zuen.\nNoizbait Morgan jaunak galdetu zuenean, bere Yale-ish azentu zorrotzaz, Shakespearek Hamlet-en zer literatura teknika erabiltzen zituen, kezkaz altxatu nuen eskua.\nMorgan jaunak hasperen egin zuen: "Bai, Karr jauna?"\n"Oxymorons", erantzun nion.\n"Oxymorons?" Droned esan zuen Morgan jaunak, "Ba al dakizu oximorona zer den ere, Karr jauna?"\n"Ziur!" Esan nuen: "Esamolde batean termino antitetikoen uztarketa da, Morgan jauna".\nZuzena nintzen arren, Morgan jaunak ezin izan zuen nire umorea estimatu eta atea erakutsi zidan. Klaseak barre algara handia egin zuen (silabako hitzak hitz ahotik zetozela entzun nuen hasierako keinua egin ondoren).\nInoiz ez dut oximoroi baten definizioa ahaztu ... eta harritu egiten nau gaur egun teknologia merkaturatzerakoan duten gehiegizko erabilera eta agian hazkundearekin. Produktu edo zerbitzu izugarria duzula iruditu nahi baduzu, bota oximorona zure marketineko edo teknologiako aurkezpenera. Badirudi jendeak maite duela egun. Egia esan, horietako dezente daude orain Geekipedian.\nGarapen arina - Garatzaile horiek dibertigarriak dira. Argitalpena berandu da oraindik.\nAplikazioen programazio interfazea - aplikazioak berak programatzen balu bezala.\nAdimen artifiziala - ez da artifiziala, benetakoa da.\nAlternatiba energetikoak - energiaren alternatiba bakarra materia iluna da.\nURL atsegina - zer da URL makala?\nInternet Radio - Interneten bada, ez da irratia\n100 dolarreko ordenagailu eramangarria - energia? Interneterako sarbidea?\nSareko neutraltasuna - inork ez du inoiz entzun Akamai or S3?\nErabiltzaile Interfazearen - oraindik ordenagailurako da, nik ez.\nSearch Engine Marketing - ez da marketina (barkatu), kokatzea baizik.\nIntegrazio gabeko - integratuta badago, nonbait jostura dagoela esan nahi du.\nZein da zure oximorona gogokoena?


2019/2020 ikastaurteko Selektibitatea atzeratuko dute, koronabirusagatik\nEspainiako Gobernua eta autonomia erkidegoak bat datoz ekaineko lehen asteetan egitekoak ziren azterketak atzeratu behar direla esaten.\nOraindik ez dute datarik zehaztu azterketak egiteko. Argazkia: Efe.\nLangabeei hipoteken ordainketa atzeratuko diete\nEspainiako Gobernuak Ipar eta Hego Euskal Herriaren arteko muga itxi du\nEspainiako Hezkuntza eta Lanbide Heziketa Ministerioa, Unibertsitateetakoa eta autonomia erkidegoak bat etorri dira gaur, asteartearekin, aurten ekaineko lehen asteetarako aurreikusita zeuden Selektibitateko azterketak atzeratu behar direla esaten, koronabirusaren ondorioz eskolak bertan behera utzi eta gero. Hala ere, hezkuntza arloko administrazioek ez dute oraindik behin betiko erabakirik hartu, eta lanean jarraituko dute unibertsitatera sartzeko hautaproben datak zehazteko.\nHori adierazi dute autonomia erkidegoen hainbat ordezkarik, Espainiako Gobernuaren eta Unibertsitate Errektoreen Espainiako Konferentziaren hainbat ordezkariren batera Hezkuntza Konferentziaren Batzorde Nagusian parte hartu eta gero.\nAdministrazioek konpromisoa hartu dute lantalde bat sortzeko, 2020 Selektibitatearen ohiko eta ez ohiko deialdietarako data aproposa bat aurkitze aldera.


GIZARTE EKONOMIA ETA EKONOMIA SOLIDARIA UNIBERTSITATE MASTERRAren aurkezpena – OVES-GEEB\nGIZARTE EKONOMIA ETA EKONOMIA SOLIDARIA UNIBERTSITATE MASTERRAren aurkezpena\n27 martxoa, 2013 | Kategoriarik gabe\nUneko orria GIZARTE EKONOMIA ETA EKONOMIA SOLIDARIA UNIBERTSIT...\nApirilean irekiko da UPV/EHUko Master Ofizialetan izen emate epea, eta apilirak 19an UPV/EHUko Master eta Doktorego Eskolak antolatuko “Master Egunean” aurkeztuko dira Masterrak http://www.mde.ehu.es/p311-home/eu/.\nGIZARTE EKONOMIA ETA EKONOMIA SOLIDARIA UNIBERTSITATE MASTERRA, beste Buletinetan argitaratu den moduan, 2013 – 2014ko kurtso Akademikoan hasiko da. Masterra GEZKIk antolatzen du, Eusko Jaurlaritza Enplegu eta Gizarte Politiketako Sailaren, eta UPV/EHUren babesarekin, eta ondoko erakunde laguntzailekin: Konfekoop (Euskadiko kooperatiben konfederazioa), ASLE (Euskadiko lan-sozietateen enpresa elkartea) , EHLABE (Euskal Herriko Lan Babestuaren Elkartea), Gizatea (gizarteratzeko eta laneratzeko Euskadiko enpresen elkartea) , REAS (Euskadiko Ekonomia alternatibo eta ekono- mia solidarioko sarea), eta Hirekin (Euskadiko gizarte ekimeneko eta esku hartzeko entitateen elkartea).\nMasterrak hogeita hamarretik gora irakasle ditu, gaian adituak, gehienbat UPV/EHUkoak, eta baita ere Mondragon Unibertsitatea eta Deustoko Unibertsitatekoak. Horietaz gain, hainbat irakasle sektorean eskarmentu handia duten profesionalak izango dira.\nMasterrak, teoria eta praktika uztartu nahian, arlo akademikoa eta enpresa mundua, bere eskaintza ikasleen egoera pertsonal eta profesional anitzetara egokitzeko asmoa du. Horregatik, eskaintza erdipresentziala izango da, 60 ECTS kreditu ikasturte akademiko. Modalitate erdipresentziala irakasgai guztietan aplikatzen da, derrigorrezkoetan eta hautazkoetan, %50 eskola presentzialak eta %50 eskola ez-presentzialak derrigorrezko kanpo-praktiketan eta derrigorrezko Master amaierako lanean izan ezik.\nIbilbide akademikoak eta profesionalak\nEgitarauan, hautazko irakasgaien bitartez, bi heziketa ibilbide desberdin osatzen dira: EREDUAK ETA ESKU-HARTZE TEKNIKAK GIZARTE EKONOMIA ETA EKONOMIA SOLIDARIOAN ikerkuntza-ekintza lotuta eta GIZARTE EKONOMIA ETA EKONOMIA SOLIDARIOKO ENTITATEEN KUDEAKETA, izaera profesionalagoa duena eta entitateen kudeaketara bideratua. Ikasleen formakuntza osatzeko kanpo-praktikak eskainiko dira eta Master amaierako lana zuzendua. Honez gain, Masterrak UPV/EHUko Hegoa Instututuak antolatzen duen ”Garapenari buruzko ikasketak” Doktoretza Programan sartzeko aukera ematen du.\nUPV/EHUko Donostiako Enpresa Ikasteten Unibertsitate Eskola.\n2013ko iraila amaieran hasiko gara. 30 plaza eskaintzen ditugu edo, beste modu batera esanda, 30 plaza besterik ez dira geratzen!.\n« GEZKI ehbildu taldearekin bildu zen\nGEZKIk langileen partaidetzari eta enpresaren iraungarritasunari buruzko Uda Ikastaro bat eskainiko du »


Saturdiko festa apirilaren 22an - Goierriko Hitza : Goierriko Hitza\n• Goizeko 11:00etan, Meza nagusia Saturdiko baselizan.• Ondoren, Iztueta Dantza Taldeko dantzarien dantza saioa. Jarraian, ohiturari jarraituz, auzotar zaharrenari oparia emango zaio. Aurten gizonezkoari soilik, 65 urtetik gorako auzoko emakume guztiek jaso dutelako jadanik. Ondoren, haurrentzako jokoak.• Eguerdian, ONINTZA ENBEITA eta AMETS ARZALLUS bertsolariak, eta IZER eta ALABIER trikitilariak.• 13:00etan, auzotarren arteko Toka Txapelketa.• 14:30ean, bazkaria: Menua: Zopa, pikatxa, arkumea, mamia, kafea, kopa eta purua. Prezioa: 25 €. Bazkarirako txartelak ILLATI tabernan daude salgai. Txartelak hartzeko azken eguna: apirilak 19, ostirala.\n• Bazkalondoan, ONINTZA ENBEITA eta AMETS ARZALLUS bertsolarien saioa.• Arratsaldeko 17:30ean: AIZKOLARIEN ETA HARRI-JASOTZAILEAREN ERAKUSTALDIA\n– AIZKOLARIEN ARTEKO LEHIA 60 ontzako zortzi enbor ebakitzen norgehiagoka: • UGAITZ MUGERTZA (Mutriku) • MIKEL LARRAÑAGA (Azpeitia)\n– BEÑAT TELLERIA Lasarteko harrijasotzailearen erakustaldia.\n• Ondoren, bertsolarien agurra eta trikitilariekin erromeria.


GURASO EUSKALDUNEI ZUZENDURIKO IRRATI-TARTEAK ELKARLANEAN\nEsta iniciativa está impulsada entre los servicios de euskera de distintos ayuntamientos guipuzcoanos\nGuraso euskaldunen hizkuntz ohituretan eragiteko irrati-tarteak entzun daitezke egun hauetan Info7 irratian, Euskadi Irratian eta Radio Euskadin. Eguneroko harremanean euren artean euskaraz egiten ez duten gurasoei zuzendutako tarteak dira, euskararen erabileraren garrantziaz ohartarazteko.\nEmaten den mezuaren helburua, euskararen belaunaldiz belaunaldiko transmisioan eragitea eta prozesu horretan gurasoa eragile garrantzitsua dela jabearaztea da. Gurasoen arteko hizkuntz ohiturak berebiziko garrantzia du seme-alabek hitz egiteko erabiliko duten hizkuntza zehazteko, eta beraz, familia horretako euskararen biziraupenean.\nOarsoaldean abiatu zen ekimen hau Oarsoaldeko Euskara Batzordearen eskutik, baina 2011z geroztik, hainbat euskara zerbitzuk bat egin du ekimen honekin eta egun modu bateratuan egiten dira irrati-tarteak.\nBeraz, parte-hartzaile ugari ditu ekimen honek baina irratian ez dira udal hauen izenak edo sinadurak aipatzen, lelo baten bidez ixten baita mezua. Informazio idatziak horretarako parada ematen duela baliatuta, zilegi da ekimenaren atzean dauden udalak zeintzuk diren aipatzea:\nAinhoa Zabalok, Oarsoaldea Garapen Agentziaren lehendakariak adierazi duenez, parte-hartzaileek taldea zabaltzeko asmoa dute eta datozen saioetarako kide gehiago izatea espero dute. Prentsa-ohar hau aprobetxatu nahi dute oraindik ekimenean parte-hartzen ez duten euskara zerbitzuei gonbitea luzatzeko. Egoera ekonomikoak askorik laguntzen ez duen arren, adierazi dutenez, geroz eta kide gehiago izan, orduan eta lankidetza eragingarriagoa eta merkeagoa egiteko aukera izango dute ekimeneko partaideek.\nArgibide gehiago nahi duenak edota parte hartu nahi duenak Oarsoaldea Garapen Agentziako Euskara Sailarekin hitz egin dezake euskara@oarsoaldea.eus helbidera idatziz.


Nerea Amilibia eta Iñigo Alzola, frontalarekin azkarrenak - Eskoriatza - Goiena.eus\nNerea Amilibia eta Iñigo Alzola, frontalarekin azkarrenak\nItziar Larrañaga 2018-06-10 10:39\nGabaz Takarraran mendi lasterketaren zortzigarren edizioa egin zuten atzo iluntzean. Guztira 200 parte hartzaile inguru izan ziren, horien erdiak baino gehiagok oinez egin zuen ibilbidea. Gizonezkoetan zailtasunik gabe irabazi zuen Alzolak (1:57:18), eta emakumezkoetan estuago irabazi zuen Nerea Amilibia zarauztarrak (2:36:29).\nAtzo zortzigarrenez egin zuten Eskoriatzan Gabaz Takarraran lasterketa. Aurtengoan berritasun gisa oinez egiteko aukera jarri dute, eta erantzun paregabea izan zuen, 100 lagunetik gora aritu baitziren ibilbidea oinez egiten. 21:00etan abiatu ziren Eskoriatzako Plazatik, ikusleen txalo artean.\n23:00etan korrikalarien txanda heldu zen. Euri zaparradarekin bat irten ziren jendez beteta zegoen Eskoriatzako Plazatik. Lasterketa ia erdia egin orduko Plazatik igaro eta ordurako faboritoak zeuden lasterketa buru. Gizonezkoetan Iñigo Alzola arrasatearra pasa zen lehen, atzetik Ander Nafarrate herrikidea eta hirugarren lekuan Xabier Lete oñatiarra.\nEmakumezkoetan, Nerea Amilibia zarauztar beteranoa lehen, Maite Zabaleta oñatiarra bigarren eta hirugarren postua Ainara Uribarri oñatiarra.\nLasterketa amaieran sailkapeneko lehen hiru postuak ez ziren mugitu, baina gizonezkoen kasuan lasterkarien arteko denbora tarteak handitu egin ziren. Alzola lehen postua eskuratu zuen bi orduz azpitik erlojua geratu ostean (1:57:14). Nafarrate hiru minutura helmugaratu zen (2:00:17) eta Lete lau munutu pasatxora (2:01:29).\nEmakumezkoen kasuan lehia bizia izan zen amaierara arte, bi minutuko tartean helmugaratu baitziren lehen hiru sailkatuak. Amilibia izan zen lehena (2:36:29), Zabaleta bigarren (2:37:22) eta Uribarri hirugarren (2:38:26). Aipatzea, Nerea Amilibiarentzat bere ibilbideko 122. garaipena izan zela. Zorionak, beraz!\nEskoriatza Gabez Takarraran mendi lasterketa argazkitan\nImanol Soriano 2018 eka 10 Eskoriatza


Jaurlaritzak bizkartzaina eduki zuten 511 zinegotziren «jazarpena» jaso du | Politika | Berria\nJaurlaritzak bizkartzaina eduki zuten 511 zinegotziren «jazarpena» jaso du\nTxostena aurkeztu dute, haien bizipenak ezagutarazi eta izandako «ikusgarritasun txikia» salatuz\nJonan Fernandez, Gorka Urrutia eta Jose Ramon Intxaurbe, atzo, txostenaren aurkezpenean. GORKA RUBIO / FOKU Tamaina handiagoan ikusi\nEusko Jaurlaritzak «jazarpen indarkeria» jasan zuten zinegotziek bizitako egoerak ezagutzera emateko txostena aurkeztu zuen atzo Donostian. Jazarpen indarkeria pairatutako zinegotziek jasan zuten bidegabekeriari buruzko txostena (1991-2011) izeneko ikerketa lana da eta 2016ko martxoaren 31n aurkeztutako beste txosten baten jarraipena da; hain zuzen ere, ETAk mehatxatutako pertsonek jasan duten bidegabekeriari buruzko txostena (1990-2011) ikerlanaren garapena. Hogei urteko tarte horretan 511 zinegotzik bizkartzaina eraman behar izan zutela izan da ateratako ondorioetako bat.\nLanaren aurkezpenean Jose Ramon Intxaurbe eta Gorka Urrutia egileak egon ziren, Eusko Jaurlaritzako Giza Eskubideen, Bizikidetzaren eta Lankidetzaren idazkari nagusi Jonan Fernandezekin batera. 2018. urtearen hasieran, Giza Eskubide, Bizikidetza eta Lankidetzaren Idazkaritza nagusiak Deustuko Unibertsitateko Pedro Arrupe Giza Eskubideen Institutuari eskatu zion lana. Jose Ramon Intxaurbe, Eloisa Gonzalez eta Gorka Urrutia ikertzaileak izan dira txostenaren egileak. Haien arabera, ETAk, guztira, 24 zinegotzi hil zituen: zortzi 1991ra arte eta gainerako hamaseiak 1991tik 2011ra bitartean.\nErreferentzia gisa adierazi zuten 1991-2011 aldian 2.500-2.621 zinegotzi artean zeudela orotara; horietatik 511 zinegotziri jarri behar izan zien bizkartzaina Eusko Jaurlaritzako Segurtasun Sailak, urtebetetik hamahiru urte arteko aldi batez. Gehienbat PSE-EEko eta PPko zinegotziek jasan zuten ETAren jazarpena. Ikertzaileek gaineratu dute 1998ko su-etena mugarri izan zela, eta urte horretatik aurrera zinegotzien kontrako jazarpena «gogortu» egin zela.\n«Min handia eta luzea»\nETAren indarkeriaren esparruan mehatxuak eta jazarpena jasan zutenen deskribapen kuantitatibo eta kualitatiboa ematen dute agirian. Kuantitatiboki, Eusko Jaurlaritzako Segurtasun Sailak bildutako datuak aurkezten dira, adierazle gisa. Alderdi kualitatiboan, berriz, hamalau elkarrizketa sakon egin dituzte. Hizketaldi horietan, bakoitzaren bizipenen berri emateaz gainera, pertsonen edota ondasunen aurkako erasoek haien bizitzan izandako inpaktua aztertu dute. Elkarrizketatuena ez ezik, senideen ikuspuntua ere jaso dute. Izan ere, biktimek ETAren jazarpena «egunero», eta «etenik gabe» jasan zuten. Fernandezek nabarmendu du jazarpenak eragindako mina «handia eta luzea» izan dela eta «ikusgarritasun txikia» izan duela.\nTxostena herritar guztientzako eskuragarri dago. Irakurtzeak «enpatiazko ariketa kolektibo bat» egiteko aukera ematen duela eta «jazarpen fisiko, psikologiko, familiar eta humanoa» nolakoa izan zen ulertzeko baliagarria dela esan du Fernandezek. Gainera, Gogora institutuaren gordailuan geratuko da dokumentua.\nTxostenean nabarmendu dute beharrezkoa dela «memoria konpontzailea eraikitzea eta enpatia sortzea biktimek pairatutako sufrimenduarekiko». Izan ere, Intxaurberen hitzetan, gizarteak gertatutakoa bidegabetzat jotzea da elkarrizketatuen asmoa: «Elkarrizketatuek memoriaren alde lan egiteko prest daude, betiere bizitako egoera bidegabetzat jotzen badu gizarteak».\nHildako zinegotzietako bat izan zen Miguel Angel Blanco. PPko kideek atzo omendu zuten Ermuan (Bizkaia), ETAk hil eta 22 urtera.


Parte hartze bidezko demokrazia – CDPB\nGUZTIOK EUSKAL HRRIKO HERRITARRAK!\nIEHGKa parte hartze bidezko demokraziarako nazio mailan ezagutua izan den tresna da. 25 urte daramatza eragile sozio-profesionalak, herritarrak eta erakundeak lurraldearen jokagai nagusien inguruan mugiarazten. Azken hamar urteotan, lurraldeko herri edota herrixketan edo eta auzoetan, parte hartze bidezko urraspideak garatzen joan dira, batzuetan herriek abian eman dituztelako (auzo batzordeak, parte hartze bidezko lanetarako aurrekontua, parte hartzerako gutuna…) edo besteetan herritarrek bultzaturik. Euskal Herri mailakoak ere izan dira, dela ekologiaren alorrean, dela ekonomiaren birkokatzearenean, kulturaren alorrean, gizarte ekintzarenean…; militante belaunaldi berria aritu da horretan. Nazio mailan gertatu diren gizarte krisiek erregularki jartzen dute zalantzan tokiko demokraziari gero eta aire handiagoa ekartzeko ahala.\n2016ko abenduan, IEHGKak antolatu «Gizarte zibilaren foroa» herritarren parte hartzearen etorkizunari buruzko eztabaidari ekiteko unea izan zen, euskal elkargo berria sortzear zen unean. IEHGKak bere aldetik ere jakin du bere burua aldatzen: elkartearen estatutu berriak, osaeraren berritzea (parekotasuna, gazteak…) eta parte hartzerako tresnak (ikus. Elkarte bizitza eta Parte hartzea).\nIEHGKa eskualdeko eta nazio mailako gainerako garapen kontseiluekin loturik aritzen da (ikus. Partzuerrak eta Sareak).\nIEHGKren elkarte buruzagiek herritar eztabaidak herritarrengandik eta lurraldetik ahal bezain hurbil garatzeko asmoa azaldu du. 2020ko maiatz-ekainerako pentsatua zen eztabaiden zikloa, halere, bertan behera utzi behar izan da osasun krisiagatik…\nIEHGKaren parte hartzerako tresnak ezagut itzazu: HEMEN!\nPLAN DE MOBILITES : PARTICIPEZ A L'ENQUÊTE PUBLIQUE\nLa section Veille & Prospective du CESER (conseil économique, social et environnemental) lance une réflexion sur la jeunesse et a auditionné le CDPB pour son ...\nLe CDPB a participé au comité de pilotage du DLA (dispositif local d’accompagnement) qui aide les associations à se professionnaliser. Un programme piloté par l’associationPSL64 ...


17 martxoa, 2017 Asteko Gaia 3602\nJuan eta Jon Tirapu aita-semeak oso ezagunak dira Goierrin. Aita, Mario Pisani bezala ezaguna, ‘showman’ ikaragarria izan zen. Semeak ‘Gu ta Gutarrak’ saioan lan egiten du. Tiraputarrak non, musika eta giro ona han.\nJuan Tirapu Urola orkestrako abeslaria izan zen 1970eko hamarkadako lehen erdialdean. Ordutik 40 urte pasa dira, baina toki askotan gogoratzen dute oraindik. Hori bai, gehienek Mario deitzen diote, hori baitzen bere ezizen artistikoa:?Mario Pisani. Emazteak ere Mario deitzen dio. «Lehen Juan Tirapu nintzen, ondoren Mario Pisani izan nintzen eta orain Tirapuren aita naiz», dio txantxetan.\nMario Pisani ezizena lagunek jarri zioten. «Ganberro samarrak ginen. Urretxun antolatu zuten ziklo-kros lasterketa batean txirrindulariz jantzi nintzen eta helmugara irabazlea heldu baino apur bat lehenago sartu nintzen. Nor da txirrindulari hau?, galdetzen zuten ikusleek. Lagunek Italiako Ostia herritik etorritako txirrindulari bat nintzela esan zuten: Mario Pisani. Jendeak sekulako barreak egin zituen eta ezizen horrekin gelditu nintzen».\nMusika munduan ere lagunen eskutik hasi zen. «Abestea asko gustatzen zitzaigun eta taberna guztietan abesten genuen. 1969ko Urtezahar gauean kafe pare baten truke oholtzara igoko nintzela esan nien. Ikusleen artean Urola orkestrakoak zeuden eta beraiekin jotzea eskaini zidaten. 1976a arte, beraiekin jo nuen: Casinoko dantzaldietan eta ezkontzetan».\nMario Pisani Urola orkestrarekin.\nPisani showman hutsa zen. «Behin Ceutatik mairu jantzi bat ekarri nuen. Pisanik ezin zuela abestu, baina beste abeslari bat bidali zuela esateko agindu nion taldekide bati. Agertokira mairuz jantzita igo nintzen, Achilipu abesten, eta sekulako zalaparta sortu zen. Mozorro hura askotan jantzi nuen, Tio Marirekin, eta emazteak mozorroarekin kuxin batzuk egin zituen gehiagotan jantzi ez nezan».\nPisanik ezkondu zenean utzi zuen musika. Ez zion penarik eman. «Ezkongabea zarenean musika eta parranda oso ondo daude, baina ezkonduta zaudenean ez. Betebehar batzuk dituzu eta kontzertua amaitutakoan etxera itzuli behar duzu. Gainera, ni ez nintzen abeslaria. Parrandazalea eta txantxazalea nintzelako hasi nintzen Urola orkestrarekin. Inguru honetako abeslari txarrenen artean nengoen eta! On Santiago parrokoak nik abesteagatik dirua kobratzea lotsagarria zela esan zidan. Ni animatzailea nintzen. Ikuskizuna maite nuen. Elegante janzten nintzen, ikusleak zirikatzen nituen, abestien hitzak aldatzen nituen…».\nBere lekukoa semeak hartu du. Semeaz harro dago, noski. «Batzuek kalean gelditzen didate eta ea nire semea den galdetzen didate. Beste batzuek egitarauetan Tirapu izena ikusi eta ea berriro abesten hasi naizen galdetzen didate».\nNoizean behin taulara igotzen da, baina ez du berriro talde batekin abesteko asmorik. Ezta semearekin ere. «Alabaren eta iloben ezkontzetan abestu nuen. Baita nire jaioterriko jaietan ere (Obanos, Nafarroa). El rey kanta abestu nuen, Joselu Anaiak taldearekin. Baina ez nago prestatuta eta nire garaia pasa egin da, gainera. Lehen txarra banintzen, ez naiz orain ona izango…».\nJon Tirapu ‘Gu ta Gutarrak’ saioan.\nEgun bere semea da festak girotzeaz arduratzen dena. «Etxean beti audio eta bideo aparailuak eduki ditugu eta Irudia eta Soinua ikastea erabaki nuen. Inork ez zidan alor horretan lanik eskaini eta tabernetan lan egiten hasi nintzen. Irudia eta Soinua ikasi nuenez, musika jartzeaz ere arduratzen nintzen. Laket tabernako nagusiak bere ezkontzan musika jartzeko eskatu zidan eta hala hasi nintzen DJ lanetan».\nKomunikabideetan, berriz, Telekomunikazio ikasketak egin ondoren hasi zen. «Praktikak Radio Vitorian egin nituen eta handik telebistara pasa nintzen. Miramonen platoko audioaz arduratzen nintzen».\nHalako batean Gu ta Gutarrak saioan musika jartzeko eskatu zioten eta Euskal Herria osoan ezaguna egin da. «Hilabete batzuetako kontua izango zela uste nuen, baina sekulako arrakasta izan du. Orain Euskal Herria osotik deitzen didate DJ lanak egiteko».\nFestak girotzea zenbat kostatzen den ondo daki eta bere aitak egindako lana miresten du. «Aita sekulako pertsonaia da. Denek asko maite dute. Izaera handikoa da. Berezia. Lotsagabea. Artista. Ez zaio batere inporta besteek zer dioten. Beti nahi duena egin du. Nik ez dut sekula artista lanean ezagutu, arreba jaio zenean utzi baitzuen, baina sekulakoak egin zituela uste dut. Ez balitz hala izan, jendeak ez lidake berari buruz horrenbeste hitz egingo. Jende askok berarekin kontzertu bat antolatzeko eskatzen dit, baina ez da erraza».\nBiei festak girotzea gustatzen zaie, baina ezberdinak direla diote. «Aita ni baino lotsagabeagoa da». Aitak semeari lotsagabeagoa izan behar duela esaten dio. «Ezkontzetan, musika jartzeaz gain, showman lana egin behar du. Norbere burua nabarmendu egin behar da. Hori dela eta, kapela bat oparitu nion. Nik 30 bat ditut».\n« 229. zenbakia [pdf]\nZegama, ezti artean gozo-gozo »


Ondarroa. “Itsasoko emakumeak” – Bolintxi\nOndarroako Udalak 2011n Egidazu portuko biribilgunean eskultura-multzoa jarri zuen\nitsasoko emakumeen lanbideen omenez; izan ere, industria mota horretan emakumeek egin duten lana nabarmena izan da, ahaztuta egon den arren.\nCastro Solano artista nafarrak egin zuen eskultura. 2007ko abenduan Euskadi, Galizia, Asturias eta Kantabriako saregin eta neskatilen elkarteek topaketa egin zuten portuan bertan, eta han eskultura-lehiaketarako deialdia egiteko ideia sortu zen. Lehiaketaren irabazlea Castro Solano artista nafarra izan zen.\nEskultura kokatu eta urte betera, neskatilla eskulturaren kontrako erasoa izan zen eta egileak berak konpondu zuen. Eskultura-multzoa inauguratu zenetik, bisitari ugari joan da ikusten, batez ere Frantziatik etorritakoak, egileak ospe handia baitu lurralde hartan.\nEskultura-multzoa brontzezko hiru figurak osatzen dute; figura horiek itsasoari begira daude eta haien atzean altzairuzko zenbait gisa irudi erraldoi dago. Errealismo handiagoa emate aldera, figurak biluzik zizelkatu zituen eta gero jantziak gehitu zizkien. Brontzea kolorezkoa da, eta horretarako, patinak eman zizkion pinturak eta tintagaiak erabili gabe.\nEgileak berak egin du lanaren gaineko iruzkina “Escultura” webgunean, argazki eta testu batzuen bidez. Webgunean egilearen lan osoa ikusi ahal da.\nAmama. Bidea argitzen duen esperientzia eta elkartu gabe daudenak soka zurrun, sendo eta sareen listaria bezain gogorrean egindako korapiloen bidez biltzen dituena.\nAma. Indarra eta eskuzabaltasuna. Maitasuna eta ardura. Lana eta sabel emankorra. Bizitza berriaren promesa. Lau zutabe. Eta bosgarrena… Amaren izpiritua… urdin eta berde urrean. Alaba baten ama. Zuloen bila sareari begira dagoena. Josi eta konpontzen duena. Osatu eta sendatzen duena. Zorrotza, ziur dagoen ama. Ziurra eta boteretsua. Jainkosa baten profila. Babestu eta zigortzen duena. Hitz eman eta esperantza sortzen duena. Baretzen ez den itsasoa. Gelditzen ez den bizitza.\nGazteak, etorkizuna. Aire eta uraren mundua, Ondarroakoa. Eta hondarra, eta bertan… sua diren emakumeak. Su goria uraren goxotasunaren azpian, edertasuna gatzunetan. Emakumezko biologia kostaldean. Ziurtasuna eta neurritasuna. Edertasuna, ikerketa, jostaketa. Azkartasuna, sendotasuna… zoriontasuna. Onena alabentzat. Horixe nahi dute amek. Aniztasunean, ametsetan. Itsasoaren biologia belaunaldi berrian.\nZalantzarik gabe, Frantziako turisten modura egin dezakegu eta monumentua ikustera joan gaitezke. Ondarroa, gainera, xarma handiko hiribildua da.\nPosted in: EMAKUMEAREN EGUNA,SASKI-NASKI,ZURETZAT INTERESGARRIA IZAN DAITEKE | Tagged: CASTO SOLANO, EMAKUMEAK, EMAKUMEAREN NAZIOARTEKO EGUNA, ESKULTURA PUBLIKOAK, MARTXOAK 8, ONDARROA\nEmakumeentzako horma-irudi omenaldia\nZURETZAT INTERESGARRIA IZAN DAITEKE (288)\nAPIRILAK 23 ARGAZKIAK ARTE AUDIOLIBURUAK BEIRATEAK BIDAIARIAK SANTURTZIN BIDEBARRIETAKO LIBURUTEGIA BIDEBARRIETA KULTURGUNEA BILBAO BILBOKO PORTUA BISITA GIDATUAK BIZKAIA BIZKAIKO FORU LIBURUTEGIA E-BOOKS EKINTZAK ELKARTASUN ALDEKO EKINTZAK EMAKUMEAK EMAKUMEAREN EGUNA EMAKUMEAREN NAZIOARTEKO EGUNA EMMA ERAKUSKETAK EUSKALTEGIA FILMAK FORU LIBURUTEGIA GOMENDIOAK GURE INGURUA HELDUENTZAKO ZINEMA HERRIKO IDAZLEAK HERRIKO MUSIKA HISTORIA HITZALDIAK IDAZLEAK IKASLEEN OLINPIADA SOLIDARIOA INTERNET IPUINAK IPUIN KONTAKETA IPUINKONTAKETA IRAKURKETA KLUBA IRAKURZALE KLUBA IRUDIAK IVAN REPILA JANE AUSTEN KONTAKIZUNAK LEHIAKETAK LIBURUAK LIBURUAREN EGUNA LIBURUAREN NAZIOARTEKO EGUNA LIBURU AZOKA LIBURUEN AURKEZPENA LIBURUTEGIAK LITERATURA LITERATURA TOPAKETAK LITERATUR LEHIAKETAK MARGOLAN MARTXOAK 8 ONDARE MATERIALA ORDUTEGIAK ORDUTEGI BEREZIAK POESIA PORTUGALETE SAN JORGE SANTURTZI SANTURTZIARRAK SANTURTZIKO IRUDIAK SANTURTZIKO PORTUA SARDINA-SALTZAILEAK SARIAK SERANTES SOTERA TAILERRAK UMEENTZAKO ZINEMA URRIAREN 24a ZINEMA EMANALDIAK ZOZKETAK ZURETZAT INTERESGARRIA IZAN DAITEKE


Ahobizi edo Belarriprest, izena emateko aukerak aurkeztu ditugu\nIzena eman ahal izango da Ahobizi edo Belarriprest bezala bai on-line, bai paperean herriko 28 tokitan\nAhobizi eta belarriprestak omenduak Santa Ana parodian\nSan Ana Parodian Ahobizi eta Belarriprest rolak omenenduak izan ziren, Okendo plazan bertan jaio ziren eta.\nIZAN PUNTU! Abestia eta dantza\nAurtengo ekintzak ere badu musika: Izan Puntu! du izena abestiak. Dantza eta kanta elkarrekin dantza egiteko Lasarte-Oriako Euskaraldian.\nLasarte-Oriatik Euskal Herrira, puntuz puntu. Armairuari omenaldia egin ostean, Euskaraldia eta Lasarte-Oriako hamaikakotea aurkeztu dituzte.\nMaiatzaren 25ean, 19:30ean, Okendo plazan, ‘Lasarte-Oriatik Euskal Herrira. Izan puntu!’ ekimenaren aurkezpena egingo du.\n“Armairutik atera ginenekoa” liburuxka eskuragarri duzue bertsio digitalean, ahobizitzeko eta belarriprestatzeko gomendioekin.


Liburu praktikoa: Libros en euskera ▷ FNAC, la mejor selección de Libros\nFnac (26) NEAR (46) AG LIBROS (32) Nobel Book (8) CulturaBrasil (3) Agapea Libros (1) Zoomici (1) IMOSVER (1) LibreriaHerso (1)\n- Liburu praktikoa\nLiburu praktikoa (88)\nLiburu honetako kontakizunetan hainbat istorio, ipuin, kondaira eta bitxikeria ageri dira, eta irakurleak horiek guztiak beregana ditzake liburuaren barneko mundu nahasi eta eroan murgildu eta bidaiatzea erabakitzen badu. Suerte apur batekin,... Leer más\nNormal - Libro en vasco - Libro - Gobierno de navarra\nAnder Izaguirre (Autor) Flechazos de los Libreros ( 1 )\nNormal - Libro en vasco - Libro - Libros del ko\nEuskal herriko surf gida Deportes - Deportes acuáticos\nNormal - Libro en vasco - Libro - Gara\nJesús Pérez Azaceta (Autor)\nTrekking Donostia. El trekking transfronterizo Donosita Baiona es una travesía totalmente novedosa y espectacular. Nunca hasta ahora se había realizado un recorrido que uniera las dos capitales a través de un trazada circular. El itinerario,... Leer más\nGabriel Vázquez Molina (Autor), Javier Herreros (Autor)\nEn este libro se dan pautas básicas para el cultivo de hortalizas en balcones y terrazas. Leer más\nNormal - Libro en vasco - Libro - Txertoa\nZer urtarotan hazten dira marrubiak? Nolakoa da aingurria barrutik? Zer koloretakoak dira sagarrondoaren loreak? Altxatu leihatilak eta ikusi fruituen eta barazkien barnealdea. Leer más\n1970: Trainerutan, oriotarren berragerpen ikusgarria. Estropadak, emaitzak eta protagonisten adierazpenak (Oriotarrenak eta kanpotarrenak) Leer más\nNormal - Libro en vasco - Elkar\nUtzi albo batera eguneko kezkak eta esnarazi zure baitako artista ekialdeko tradizioko 60 irudi baino gehiagoko bilduma eder hau koloreztatuz. Leer más\nUtzi albo batera eguneko kezkak eta esnarazi zure baitako artista arabiar tradizioko 60 irudi baino gehiagoko bilduma eder hau koloreztatuz Leer más\nNormal - Libro en vasco - Libro - Mandoia\nDenontzako makrobiotika Dietética y nutrición\nGizakien garapena erosotasunean eta indibidualismoan oinarritu da gaur arte. Jarrera horrek ondorio larriak ekarri ditu, pertsonentzat zein Lur planetarentzat. Egoera jasangaitz honetan, non gerrateak, gosea, depresioa, elkartasunik eza eta... Leer más\nSan Mames beti eta betiko Athletic Clubek sustatutako liburu korala da, eta bertan Katedralaren memoria sentimental itzelaren zati bat jasotzen da zelaia toki paregabe bihurtu zuten ehun testigantza baino gehiagoren bitartez. Zaleek, estadioko... Leer más\nSukaldaritza berdea liburuan errezeta-aukera eder bat bildu dugu, euskal sukaldaritzatik abiatuz eta dieta mediterranearraren onena jasoz. Berdearen izenpean, sukalderako proposamen-sorta aberats eta bariatua jaso dugu, hiru multzo handitan banatuta... Leer más\nPedro María Goikoetxea (Autor)\nOrain arte beste batzuek idatzi dute nitaz. Nire kirol ibilbidea aski ezaguna izango da askorentzat, baina beti ere kanpotik begiratuta. Ez naiz sentimentuak erraz azaleratzen dituen horietakoa. Hala ere, nire sentipenak, gertaerak, erabakiak,... Leer más\nArantza Lorenzo Zubillaga (Autor)\n200 errezeta goxo eta osasuntsu, Arantza Lorenzo Zubillaga: 200 errezeta goxo eta osasuntsu liburuak dieta mediterraneoa du oinarritzat eta elikaduraren bidez, oreka eta osasuna lortzea helburu. Horretarako,... Leer más\nARIN BERAZA, USOA (Autor)\nBarazki mokadu goxoak. Barazki mokadu goxoak errezeta liburua Donostiako Kaskazuri jatetxeko sukaldean ondu zen. Sasoian sasoiko sukaldaritza maite dute han, eta ezin hobeto dakite zein garrantzizkoa den produktua dagokion unean erabiltzea; horrekin... Leer más\nXabier Bidegain (Autor)\nIzendegia Leer más


Onintza Enbeita: "Espainiar Estatuko parte izateak krisi egoera areagotu du Euskal Herrian"\nOnintza Enbeita Bizkaiko zerrendaburuak eta Iker Casanova legebiltzarkideak prentsaurrekoa eskaini dute gaur Barakaldon. Enbeitak aipatu duenez "Estatu espainiarraren parte izateak krisi egoera areagotu du Euskal Herrian". Horregatik "gure politika ekonomikoa bertan erabaki behar" dugula esan du.\n"Bai Madrilen, zein Euskal Herrian, bertako gehiengo langileriaren kontrako politikei aurre egingo dizkio EH Bilduk".\nIker Casanova: Euskal Herrian industria aurreratua edukitzeak politika propio eta ezberdinak garatzea eskatzen du eta horretarako tresna politikoak behar ditugu\nPolitika ekonomiko propio eta ezberdinak behar ditugu. hemen erabaki nahi dugu politika ezberdinak egin ahal izateko, gure gizarteari eta behar ekonomikoei egokituak, gure herriaren gehiengoaren borondatearekin bat egingo dutenak. Gaur EH Bilduk defendatzen duen eredu produktiboaren ardatz den elementuaz hitz egin nahi dugu, industria, alegia.\nHorregatik etorri gara hona, Barakaldora, Ezkerraldera, Euskal industriaren egoera salatzeko. Ezkerraldean, garai batean Euskal industriaren erdigunea izan zena, gaur egun BPGren %8 besterik ez da sortzen industriaren sektorean, EAEn %20 baino gehiago denean. Krisi garaian 75.000 mila enplegu suntsitu dira euskal herriko industriaren sektorean, eraikuntza arloan baino gehiago.\nHorregatik industria eredu berria aldarrikatu nahi dugu. Lau ezaugarri nagusi eduki behar duen eredua:\ngizarte mailan konprometituaingurugiroaren ikuspuntutik jasangarriateknologia arloan aurreratuazerga politikari dagokionean arduratsua


Ezkerraldeko berbalagunak: 2014/05\nSanturtzin LOMCErik gabe egingo den bigarren eguna dugu hau. Honetan ere, parte hartzera animatu nahi gaituzte arratsaldean zehar egingo dituzten ekintzetan. Umerik baduzu, edo izan gabe ere, bertara hurbildu!\nEguna: ekainaren 6an, ostiralean\nOrdua: 16:30etik aurrera\nAntolatzailea: Santurtzi Irakaskuntza\nIkasturte honetako azken tailerra izango dugu hau. Zer egin behar da honetan parte hartzeko? Euskal kanta bat aukeratu eta honi buruzko azalpenak prestatu tailerrean azaltzeko. Nork bere azalpenak eman ostean kantak entzungo ditugu. Helburua guztion artean euskal musikari buruz gehiago ezagutzea da.\nAnimatu eta ekarri zure kanta!\nEguna: ekainaren 5ean, ostegunean\nErrigora proiektuak Nafarroa hegoaldeko nekazaritza bultzatu nahi du, bertako lurrek ereindako barazki kontserbak Euskal Herri osoan zabalduz. Errezetaren osagai nagusia auzolana da, herritarren borondatezko bitartekaritzari esker lortzen dituzten etekinak nekazarientzat izango dira; bitartekaririk gabe.\nUdako kanpainan indaba, orburu, piper, zainzuri eta menestra salduko dituzte. Hauek guztiak dastatzeko aukera izango dugu Santurtzin, baita bertan eskaera egiteko aukera ere.\nEguna: ekainaren 3an, asteartean\nOrdua: 19:30etik aurrera\nLekua: Lagun Etxea taberna (Txitxarra)\nEkitaldi mota: dastaketa\nUda ate joka izan arren, berbalagunok jarraituko dugu; beraz, udan ere jarraitu nahi baduzue, aukera izango duzue. Horretarako, udari begirako taldeak sotuko dira eta neguan sortu diren taldeek bezala funtzionatuko dute, hau da, izenak jaso, hitzordu bat egin eguna, lekua eta ordutegia zehazteko, eta martxan jarri. Ekainaren azken astean bilera egingo da taldeak zehazteko eta martxan jartzeko.\nBeste aukera bat izan daiteke orain zaudeten taldeak jarraitzea; izan ere, talde batzuek udan segitzen dute.\nEman izena zure herriko euskaltegietan edo bete fitxa hau Azken eguna, ekainaren 20a.\nEkaineko agenda epel dator, kresal eta uda usainez blai. Hilero lez literatura, gastronomia, musika, jaia, dokumentalak, ipuin kontalariak, tailerrak,... baina oraingoa hil berezia izango da. Udaberriari "hurrengora arte" eta udari "ongi etorri" esateko Eki Eguna izango dugu Mamarigan; eta berbalagunok ikasturteari bukaera emateko Berb@bordaia.\nUdan berbalagun proiektuak ez du etenik izango eta Udako Berbalagun taldeetan parte hartzera animatu nahi zaituztegu.\nHonen guztiaren berri, hementxe izango duzue laster!\nSanturtziko eskolek ezezko borobila eman diote LOMCEri! Haien jarrera defendatzeko eta zabaltzeko 2 jai antolatuko dituzte. Honako hau lehenengoa duzue:\nLekua: Kabiezeseko plaza\nEguna: maiatzaren 31, larunbata\nPortugaleten GAUR Anne Etchegoyen eta Aizkoa abesbatza\n"Les voux basques" diskoaren aurkezpena egingo dute. Anne Etchegoyen 1980an Donapaleun (Nafarroa Behera) jaiotako abeslari bikaina da. Iaz grabatu zuten Mikel Laboaren abesti baten bertsioaren bideoklipak munduari bira eman dio interneteko sarean. Hementxe daukazue: https://www.youtube.com/watch?v=HvJxSnYWdp0 Gaurkoan zuzeneko kontzertuan egongo dira Portugaleten.\nDATA: Maiatzak 24 larunbata\nLEKUA: Santa Maria eliza (Portugalete)\nUrtero lez Kultur Eguna izango dugu. Aurtengo antolakuntza irekia izan da eta guztion artean egindako egitaraua dugu hauxe, nork bere ekarpenak egiteko aukera izan du.\nGure aldetik Mamarigako Kultur Etxeak egiten duen lana eskertu nahiko genuke eta, urte askotarako izan dadila!\nEgunean zehar egitekoak izango dira adin tarte guztientzat. Baina, adi ibili! Bazkarira joan nahi izanez gero, aldez aurretik erosi beharko dira txartelak kartelean adierazitako lekuetan.\nOrdua: goizeko 10:00etatik aurrera\nEkitaldia: jai eguna\nBi txanda izango dituzue aukeran: goizeko 10:30ean eta arratsaldeko 18:30ean. San Bizente auzoan izango da, Clara Campoamor kultur etxeko kanpokaldea, hain zuzen ere.\nParte hartzeko izena eman behar duzue Udal euskaltegian, Hizkuntza eskolan eta AEKn. Baita 678 626 567 telefonoan edo aintzane-p@aek.org helbidera mezua bidaliz. Hori bai, maiatzaren 30a baino lehen.\nAnimatu eta parte hartu!!! Aukera paregabea izango da euskara kalera ateratzeko!!!!\nOstegunerako plan ederra antolatu digute Sasiburu euskara elkartekoek: PISUKIDEAK antzezlana. San Bizenteko kultur etxean izango dira pisukide berezi hauek haien bizipenak eta pasadizoak erakusten.\nGalduko duzue?? Animatu ta etorri!!\nNon: San Bizenteko kultur etxean\nNoiz: Maiatzaren 22an, osteguna\nBenetan penatzen gaitu, baina osasun arazoak direla kausa, bertan behera utzi behar izan dugu gaur, maiatzak 22, 19:00etan, Santa Klaran Uxue Alberdik eskaini behar zigun hitzaldia.\nLiteratur solasaldia izango dugu 1984an jaiotako bertsolari, kazetari eta idazlea elgoibarrari esker. Uxue Alberdik "Aulki bat elurretan", "Aulki jokoa" eta "Euli-giro" liburuei buruz eta bestelako gai batzuei buruz hitz egingo digu. Zatoz!!!\nDATA: Maiatzak 22 osteguna\n2010ean Txalaparta argitaletxeak argitaratu zuen euskaraz, Nagore Tolosaren itzulpena dela medio. (Iturria: Wikipedia).\nHau da Santurtziko Irakurzale Klubeko kideek aukeratutako liburua. Honi buruz hitz egiteko hitzordua hauxe:\nGipuzkoa eta Nafarroa arteko mugan dagoen mendia dugu Aralar. Hau igotzeko asmoa dugu Santurtziko Berbalagunok. Lau ordu baino gutxiagoko ibilbidea egingo dugu, 14, 8 km-ko distantzia oinez. Edonork egiteko modukoa izango da, hau da, ez da mendizale aditua izan behar. Bide batez, nahi duenak edota orientazio ikastarora joandakoek ikasitakoa praktikan jartzeko aukera izango dute.\nMendian ibiltzea gustuko baduzu, etorri gurekin!\nEguna: maiatzaren 24an, larunbatean.\nLekua: Santurtziko tren geltokian irteera\nOrdua: goizeko 9:00etan (eta bazkal ordurako etxean egotea espero dugu)\nIbilgailua: gure artean antolatuko gara autoz joateko\nIzena ematea: ezkerraldea@aek.org\nMaiatzean "Euskal kanta tailerra" egiteko asmoz elkartu ginen. Orain arte, gehienbat bakarlarien kantak izan ditugu, baina azkenekoan taldeen kantak izan ziren. Gainera, oso estilo ezberdinekoak.\nOskorriren "Tantum Ergo" oinarrian kanta erlijiosoa den honi umorez eta ironiaz erlijioari trufa egiten dion letra. Amurizaren laguntza izan zuen Oskorrik honen letra sortzeko.\nElantxobeko The uski's taldearen "Katuek bezala" kanta alaia eta lizuna. Euskal talde honen doinuak "Beach Boys" taldea gogora ekartzen digu.\nAzkenik, Berri Txarrak taldearen "Mundua begiratzeko leihoak" kanta. Joseba Sarrionaindiaren izen bereko poemaren letra musikatu eta Josilouli taldearen laguntzaz egindakoa.\nIkasturte honetako azken hitzordua hauxe duzue:\nEguna: ekainaren 5ean, ostegunean.\nInformazio gehiago edota izena emateko: ezkerraldea@aek.org\nOrientatzen jakiteak garrantzi handia dauka leku ezezagunetara joaten garenean. Baina, zelan egiten da hau?\nOinarrizko orientazioa zertan datzan ikasteko aukera izango dugu, baita GPS bidezkoa ere bai. Gaur egun GPS autoz goazela erabiltzen ohitu garen tresna da. Hau ez da duen erabilera bakarra, mendian ibilbideak egiteko ere erabil baitaiteke.\nOrdua: 19:00-20:00 (oinarrizko orientazioa) eta 20:00-21:00 (GPS bidezkoa)\nEkitaldi mota: ikastaroa\nAro Modernoan egungo estatuak (Frantzia, Espainia) finkatzen hasi ziren: administrazioa, hezkuntza, hizkuntza-politikak…\nBesteak beste erresuma biok ezarritako legeen ondorioz, hizkuntza-komunitatea galtze eta gutxiagotze-prozesuan abiatu zen.\nHala ere, mugak ere hautsi zituen hizkuntzak aro honetan. Batetik, arrantzaleen eskutik, Ternuara eta Islandiara iritsi zen eta han pidginak sortu. Bestetik, euskara testu idatzietan agertu zen lehenengoz (Etxepare, Leizarraga, Axular…), erlijio testuetan batez ere.\nHizlariak: Joseba Agirreazkuenaga (Euskal Herriko Unibertsitateko Historia katedraduna), Beñat Oihartzabal (euskaltzaina eta IKER-CNRS zentroko ikerlaria), Miren Egaña Goya (Batxillergoko Institutuko Euskara katedradun ohia) eta Peter Bakker (Danimarkako Aarhus Unibertsitateko ikertzailea.\nEguna: maiatzaren 23a, ostirala\nLekua: Dorretxeko Higarillo aretoa (Santurtzi)\nSakelekoarekin mendian GPSa erabiltzeko ikastaroa Portugaleten\nGaztea zara? Mendian ibiltzea gustoko duzu? Orientazio aldetik zelan? 14 eta 30 urte bitarteko adina baduzu sakeleko telefonoan euki dezakezun GPSarekin mendian ibiltzeko ikastaro batera gonbidatu nahi zaitugu. Ostiral arratsalde bitan izango da eta ikastaro teoriko eta praktiko honetan parte hartu nahi izanez gero aldez aurretik izena eman beharko duzu. Doakoa izango da!!!\nDATA: Maiatzak 16 eta 23 ostirala\nLEKUA: Gazte Gela (Portugalete - metro geltokiaren ondoan)\nIZEN EMATEA: aulajoven@portugalete.org - 94 461 6638\nAurten Mintza Eguna, Euskal Herri osoko mintzalagunen jaia, maiatzaren 31n izango da Izarran (Araban). Gorbeialdeko mintzalagunak buru belarri ari dira egun osoko festa antolatzen, eta egitarau hau prestatu dute. Bazkarian izena emateko epea maiatzaren 6tik 23ra egongo da zabalik, herri bakoitzeko mintzalagunen dinamizatzaileen (Portugalete:alfre-e@aek.org, Santurtzi: ezkerraldea@aek.org eta Barakaldo eta Sestao: aintzane-p@aek.org) bidez edo amaia@topagunea.org helbidera idatzita. 16€ balio du bazkariko txartelak (kopa barne), eta ederto bazkalduko dugu!\nKartela eta eskuorria\nJoan den apirilaren 29an, EKHI txanponari buruzko hitzaldia izan genuen Pello Lopez de Munain, Ekhi egitasmoaren sustatzailearen eskutik, Kresala Kultur Aretora bildu ginen 50 lagunok.\nEkhi txanpona gaur egun Bilboko Zazpi kaleko 30 saltokitan erabil daitekeen, baina Bizkaia osora zabaldu nahi duten ekimena da. Lopez de Munainek txanpon honi buruzko azalpenak eman zituen, besteak beste, zein den bere helburua, zergatik behar dugun, nola lagunduko dion tokian tokiko ekonomiari eta nola sustatuko duen bertoko ekoizleen lana. Honetaz gain, egitasmoa zein puntutan dagoen, norantz doan eta laguntzeko zer egin dezakegun azaldu zigun.\nOrdu beteko hitzaldi bizia eta arina izan zen.\nIrakurleen klubetik dagoeneko Atxagaren "Obabakoak", Jon Arretxeren "19 kamera" edota Uxue Alberdiren "Euli Giro" igaro dira. Euskaraz idatzitako liburu hauen eta gehiagoren ontzian itsasoratu nahi?? Hementxe duzue ontziko tripulazioak eginiko azken proposamena Itxaso Araque donostiarraren "Damutzen ez direnak" eleberria. Zatoz eta proba ezazu!!!\nDATA: Maiatzak 13 asteartea.\nXabi Larrea aktorearen eskutik, MR FRACK antzezlana euskaraz gozateko aukera izango duzu. Zatoz malabarei keinua egiten dien eta zirkuan oinarrituta dagoen komediarekin gozatzera. Sarrera doakoa da.\nDATA: Maiatzak 9 ostirala\nANTOLATZAILEA: Udaleko Gazteria Saila\nNor izango da aurtengo Bizkaiko bertsolaririk onena? Ezkerraldekoa akaso? Enkarterrikoa?\nGure eskualdeko bertsolarien arteko lehia ikusteko aukera izango dugu Santurtzin. Bertan arituko diren bertsolariak hauexek: Ion Barrocal, Jon Martinez, Idoia Anzorandia, Ander Uzelai, Asier Alcedo eta Agustin Figal.\nLekua: La Kelo gaztetxea\nEguna: maiatzaren 17an, larunbatean\nAntolatzailea: hainbat bertsozale elkarte\nHaurrentzako irakurketa sustatzeko kanpaina ipuinaren orduan datzan SULSaren ohiko ekintzetako bat da eta txikien artean oso arrakasta handia izan ohi du. 2013-2014 kanpainan “Apika taldea”-k kontatuko ditu ipuinak, eta mozorroz, diapositiba emanaldiz, musikaz edo antzinako itsuen kopletako taula gaineko marrazkiez lagunduta egingo du bere lana. Ekintza honen helburuak horiexek dira: Irakurtzera bultzatu, ahozko narrazioaren tradizioa berreskuratu eta liburutegiaz gozatu.\nLekua: Kabiezeseko liburutegia\nEgunak: maiatzaren 15 eta 29, ostegunak\nAzken boladan oso modan jarri den edaria da gin-tonic-a. Teknika, modu eta estilo anitz dago, eta interesgarri suertatu zaio Sasiburu elkarteari hori guztien berri euskaraz jasotzeko aukera izatea.\nHorregatik ikastarotxoa antolatu dute maiatzaren 13an. Arratsaldeko 19:30etan izango da hitzordua, San Bizenteko kultur etxean.\nLeku mugatuak izango dira. Beraz, interesa baduzue, bidali ahalik eta lasterren mezu bat helbide honetara: sasiburu@gmail.com\nPortugaleten "Euskara, gerren arteko pizkundean" atala ikusgai\nEuskara Jendea bildumaren bostgarren atala ikusgai izango dugun honetan Frantziar Iraultzaren eta Foruen desagerpenaren ostean, erdaren aldeko politikek euskerari egin zioten kaltea aztertuko da. Sasoi honetan sortuko dira Lore Jokoak, Euskaltzaindia, Eguna egunkaria...\nDATA: Maiatzak 8 osteguna\nLEKUA: Santa Klara kulturtegia (azken solairuko aretoa) Portugalete\nANTOLATZAILEA: Berbalagun egitasmoa\nPortugaleten "OIKOCREDIT-Euskadi" banku etikoaren HITZALDIA\nZer da banku etiko bat? Zure diruarekin zerbait ezberdina egitea pentsatu duzu inoiz? Oikocredit Euskadik zure aurrezkiak modu etikoan inbertitzea ahalbidetzen dizu: garapen bidean dauden herrialdeetako txirotasunarekin amaitzearen alde lan egiten duten proiektuetan hain zuzen ere. Datu gehiago eduki nahi izanez gero gerturatu Udaleko Euskara Zerbitzuak antolatutako hitzaldira.\nDATA: Maiatzaren 6a Asteartea\nIkasturte hau bukatzeko bi agenda besterik ez da falta eta hauxe azkenaurrekoa duzue. Hilero lez hamaika ekitaldi dago!\nEmaiozue begiradatxoa, merezi du eta!\nBidaia zoragarria egingo dugu Islandia eta Groenlandia uharteetan zehar, Arantzabal eta Gallastegi bidaiarien eskutik, leku zoragarriak ezagutuko ditugu, jesarlekutik mugitu ere egin barik. Plan ederra, ezta? Zatoz, bada, euskaraz gozatzera!\nEguna: maiatzaren 30a, ostirala\nEkitaldi mota: diaporama\nAntolatzailea: Bai Esan euskara elkartea\nInformazio gehiago: baiesanturtzi.blogspot.com.es\nAzkenean atzeratu egin da, barkatu eragozpenak.\nEguna: maiatzaren 9a, ostirala\nEkitaldi mota: dokumentala\nAntolatzailea: La Kelo\nZer da euskal kanta? Euskaraz egindako kanta? Euskaldun batek kantatutakoa? Euskarara itzulitako kanta? Aurreko saioan honi buruz aritu ginen. Honetaz gain, aurreko saioetan bezala, bakoitzak kanta bat aukeratu eta hauei buruz aritu ginen. Oraindik ere ez gara asetu, horregatik hil honetan berriro elkartzea erabaki genuen. Hitzordua hauxe:\nEguna: maiatzaren 8a, osteguna


Aurten ez da Nazioarteko Makina-Erremintaren Biurtekorik egingo\nAurten ez da Nazioarteko Makina-Erremintaren Biurtekorik egingo Bilbao Exhibition Centerren. Antolatzaileek azoka atzeratzea erabaki dute, eta, ondo bidean, 2022ko maiatzaren 30etik ekainaren 3ra egingo dute 31. edizioa. Urte honetan Biurtekorik ez egitea sektoreko enpresentzat erreferente baten galera suposatzen du Joseba Barandiaran ekonomistaren esanetan.\nTelelana borondatezkoa izango da, eta langileak berak erabaki ahal izango du lantokira itzultzea\nEspainiako Gobernuko Ministroen Kontseiluak gaur onartuko du telelanari buruzko errege lege-dekretua. Bertan onartuko den testua, Diputatuen Kongresuan berretsi beharko da ondoren. Araudi honen arabera, langile bat telelanean ari dela kontuan hartuko da hiru hilabetean lanaren %30 etxetik egin badu; hau da, gutxienez, bi egun astean.\nGarbiñe Aranburu (LAB): “Lan eta Enplegu Saila Madrilgo sukurtsal bat izango da”\nIdoia Mendia lehendakariorde eta Lan eta Enpleguko sailburua LAB sindikatuarekin bildu da.


AdSense iragarkiari buruzko laburpena - Geofumadas\nMaiatza, 2009 Internet Ordizia, Blogaren jasangarritasuna\nAdWords eta AdSense-ri buruz\nAdWords Google iragarkiak erakusteko erabiltzen duen sistema da, enpresek ordaintzen dute, bai inprimatzeko, bai klik eginez edo ekintza bidez; AdSense espazioen jabeek erabiltzen duten sistema da iragarkiak agertzen diren moduan.\nBeraz, mezu honen gainean ikusten dituzun iragarkiak klik batek edo mila ikustaldik zer merezi duten ordaintzeko prest dagoen enpresa, blog edo pertsona batek ordaindu ditu. Beraz, zilarrez arreta handiz arduratzen direnek, eguneko dolar bateko muga izatea erabaki dezakete eta klik bakoitzeko zentimo bakarra ordaindu; Horrek esan nahi du zure publizitatetik gutxienez 100 bisita izan ditzakezula eta oraindik zein guneetan bistara daitekeen aukeratu dezakezu.\nBaina egunean zure dolarra ez bada agortzen, badaude gai berberari buruzko iragarkiak erakusten dituzten beste konpainia batzuk zentimo penagarria baino prezio hobeak ordaintzen dituztela. Horretarako, gako-hitzen publizitatea ere badago, eta bertan erabaki dezakezu zein prezio ordaindu hitz bakoitzeko; desabantailarekin, gako-hitz horretarako dagoen eskariak definitutako gutxieneko balioa dagoela. Adibidez, "AutoCAD" ezin da 15 zentimo baino gutxiagotan erabili, "Deskargatu AutoCAD" 22 zentimotik gorakoa da eta "AutoCAD doakoa" askoz ere handiagoa da, hau da, hitz hauek oso bezalakoak dituzten lehian oinarrituta herrikoia.\nZer da hau jakitea?\nGako bakoitzeko ordaindutako balioa onena lortzea posible da, AdSense kontuarekin lotutako Google Analytics kontua edukitzea, beraz, bisitaren estatistiketan, balioak ikus ditzakezu. errenta. Eta hori jakitea beharrezkoa da joera ulertzeko, blog bat izan nahi baduzu baina iraunkorra dela edo gutxienez aldi baterako izan daitekeen pasioaren aurretik kontu batzuk ordaintzen dituela pentsatzen baduzu.\nMilaka ordaindutako balioa duten hitzak\nbihurtzeko fitxategia bulegoan 7 bulegoa 2000\ngoogle search blogean blogean ordaindu clic\nbloque autocad 8 igogailu jendea\nArcGIS georreferentzia nola\nMalla 1 50000 Espainiatik\nNola ikasi dezaket programa honekin lan egiteko? autocad\nbloques cad segurtasuna eta osasuna\npropietateak autocad 2009\ntelekomunikazioen blokeak autocad\naprender autocad 2009 free bideoak\ndeskargatzeko programa autocad lagina\nkodeak autocad Mexikoko 2009\ngps ingeniari agronomistarako\nsortu zurea Grid\ndeskargatzeko autoa cad/ doan\nplanoa Lurralde Plangintza Kolonbiako saileko mailan\nhotelak 50 € barcelona arabera\nesportazio shp dxf 3d\nikastaroak Interneten pobreentzat\ngimnasioa klima kontrola autocad\nArazoak baldin badira, nire gai nagusia ez bada ere AutoCAD (Gorri koloreak), 44% edo 11 25 gako-hitzen zerrendan onena ordaindu behar dute software honekin; Arrazoia oso erraza da, arrakasta handia duen tresna baten lehiaketak merkatuaren kontrola egiten du publizitatearen prezioen joerak zehazteko. Eta 11 hitz hauek blokeetatik datoz, irakaskuntza, hacking eta AutoCAD deskargatzea ... hori da bizitza.\nHorrela, gako-hitz ongi ordaindutako prezioa DNUMX dolarraren bidez egin daiteke klik bakoitzeko 1-ra, nahiz eta handiagoak ikusi ditudan, mirari baten emaitza izan daiteke errendimendu handiko idazkera baino.\nOrduan, ikusi ordaindutako esaldiak Office-rekin zerikusia duela, munduko bulegoko softwarerik erabiliena. Office-k 2007tik fitxategiak aurreko bertsioetara bihurtzea ia ez dudan arren hitz egin, hain zuzen ere, gai horri esker, norbaitek egun hori bilatu eta lehentasuna lortu zuen klik horretan.\nOndoren, ikusi nahiz eta Microstation (morea) Hitz egin dut asko, merkatu kuota gutxiago duen tresna izanik, AutoCAD-rekin alderatuta, gako-hitzak ezin ditu klik prezio altuak lortu, ArcGIS(berdea) apenas bi hitz gako irabazi ditu, begi-bistakoa da, software honen ospea beharrezkoa da orain arte egin dudan baino gehiago hitz egitea (ia ezer ez).\nGero, nire lehentasunezko gaiak ez dira zerrendan sartu, esate baterako, Manifold, merkatua hain txikia delako, nahiz eta gvSIGek espazio bat irabazten du. Google Earth, edo lortu nahi den, hitz bat garestiak garestia Klik bat lortzeko egindako mirari natural ikusteko edo ez dute Lurralde Plangintza bada gaikako egotea bertan gutxi sartu da.\nGai ezagunei buruz idaztea errentagarria izan daiteke, baina edukia hobeto edo kokapen taktikak dituzten beste espazio batzuen aurkako lehiaketa zailagoa izan daiteke.\nGai ezezagunen inguruko idazketa zure esperientzia maila altuagoa izan daiteke, baina kontuan hartu behar da lineako eskariarekin lotutako zerbitzuak ez dituztela sortzen.\nPrezio altuak aurkitzea ez da inbertsiorik, bilaketak denbora gehiago behar du, ezkerreko bihotzean eta eskuineko metroan mezu sinple bat idazteko baino.\nAdSenseri ahalik eta etekin handiena ateratzeko trikimailurik onena gustura idaztea eta zure audientzia hazten ikustearen poztasunaz gozatzea da. Klikak ... etorriko dira trafikoa hazten doan heinean.\naurreko Post«Aurrekoa Larunbat mutilekin\nNext Post Mapa zahar eta bitxiagoakHurrengo »


TAKE Tolosa :: Emaitzen noiz iristeko zain\nEmaitzen noiz iristeko zain\nLaugarren jardunaldia Take Oria Electricidad taldearentzat\nAsteburu honetan Donostian izan dira infantil nexkak. Partidua zaila zutela aurrean kontuan zuten, baina hala ere konpetitzeko gogoarekin iritsi ziren kantxara. Bistan zen beroketatik indartsu eta lehiatzeko gogoarekin aterako zirela jokatzera.\nHala izan zen, sei puntuko abantailarekin hasi ziren partiduan, baina berehala jarri ziren paretsu. Buruak behera erori ziren horrelako abantaila aprobetxatu ez zutelako, baita buelta ematea lortu ere. Bigarren laurden parekatsua jokatzen ari ziren bi taldeak, kontrako taldearen partziala iritsi zen arte. Ordu hortatik aurrera, markagailuan atzetik joan ziren Takeko jokalariak eta pixkanaka-pixkanaka geroz eta alde gehiago hartzen Bera-Bera taldea.\nEmaitza alde batera utzita, zenbait gauza polit ikusi ziren kantxan: defentsan intentsitatea igotzen zuten batzuetan, ondorioz besteek baloi dezente galdu zituzten. Gainera, nahiz eta saskiraketa asko ez lortu, tiroak bakarrik botatzea lortu zuten, baloia ondo mugitzen saiatu baitziren alegia.\nEntrenatzen eta lanean jarraitzea tokatzen da eta batez ere, ez etsitzea. 1,2,3….TAKE!


Mercadonak hiru supermerkatu ireki ditu Euskadin 2018an, Gasteizko bloke logistikoaren bigarren fasea abiarazi du, eta 258 enplegu sortu ditu; hala, 1.640 langile ditu, enplegu egonkor eta kalitatekoarekin. 442 milioi euroren erosketak egin dizkie euskal hornitzaileei; beraz, % 4,5eko hazkundea izan du 2017arekin alderatuta, eta 73,5 milioi euroko inbertsioa egin du Euskadin, 2018an\nMercadonak hiru denda ireki ditu 2018an Euskadin, eta kalitateko 258 lanpostu egonkor sortu ditu. Hala, 1.640 laguneko lantaldea du autonomia-erkidegoan. Langile horiek guztiek etekina ateratzen diote lan-politikari, egonkortasunean (kontratu mugagabeak lehen egunetik), lana eta familia bateragarri egiteko ahaleginean, etengabeko prestakuntzan eta barne-igoeran oinarrituta baitago, besteak beste. Ordainsari-politikan, hasierako hileko soldata gordina 1.328 eurokoa da, eta kopuru hori urtez urte handituz doa hileko 1.797 euro gordinera iritsi arte, enpresan lau urtetik gora egindakoan.\n2018aren bukaeran, Mercadonak 18 supermerkatu zituen Euskadin: 5 Gasteizen, 3 Bilbon, eta bana Barakaldon, Basaurin, Santurtzin, Berangon, Leioan, Donostian, Irunen, Eibarren, Oiartzunen eta Elgoibarren. 2018an, Gasteizko bloke logistikoaren bigarren fasea eraikitzeari ekin dio Mercadonak. Euskadi, Nafarroa, Errioxa, Kantabria eta Burgoseko supermerkatuak hornituko ditu bloke logistiko horrek. Horretarako, 56 milioi euroko inbertsioa egin du; horri esker, izoztuen eremua martxan jarriko du, ogia egiteko instalazio bat eraikiko du eta produktu lehorretarako nabe berri bat egingo du, erabat automatizatua.\n2019rako aurreikuspena 2019an, hazten jarraitzea aurreikusi du. Denda berriak irekiko ditu Gernikan eta Galdakaon (Bizkaia), eta berrikuntzak egiten segituko du zentroak, gutxika, denda eraginkorraren eredu berrira egokitzeko; eredu horrek % 40rainoko energia-aurrezpena dakar ohikoarekin alderatuta, eta hainbat hobekuntza langile eta bezeroentzat.\nLehenengo berrikuntza-lanak Gasteizko Armentiaganako saltokian egin dituzte (Araba), eta 2019an beste zortzi denda berrituko dira. Araban hiru berrituko dira (horrela, probintzia horretako denda guztiak berrituta egongo dira), Gipuzkoan beste hiru, eta Bizkaian bi. Gainera, janari egin berriaren “Jateko prest” atal berria jarriko da EAEko 10 supermerkatutan 2019an.\n442 milioi euroren erosketak euskal hornitzaileei eta 73,5 milioi euroko inbertsioa Mercadonak Euskadiren alde egin duen apustuaren erakusgarri da, besteak beste, 442 milioi euroko erosketak egin dizkiela euskal hornitzaileei 2018an, aurreko urtean baino % 4,5 gehiago. Mercadonak 1.308 ETErekin eta 23 Totaler hornitzailerekin egin ditu hitzarmen komertzialak, eta 73,5 milioi euroko inbertsioa egin du Euskadin 2018an.\nGizarte-erantzukizuneko eredu bat Euskadin Hazkunde partekatuaren aldeko apustuan, gizarte-erantzukizuneko plan bat garatzen ari da Mercadona, bere jarduera-lerroen bitartez laguntzeko bizi den gizartearen garapenean eta aurrerabide jasangarrian. Euskadiko zenbait gizarte-erakunderekin egindako lankidetzaren ondorioz, premiazko produktuen 921 tona eman ditu.\nHala, Mercadonak laguntza eman die Arabako, Bizkaiko eta Gipuzkoako elikagai-bankuei eta Gasteizko Babesgabetuen Andre Maria jangela sozialari. Mercadonak “azken minutuko” elikagaien alorrean eman duen laguntza aintzatetsi dute Gipuzkoako Elikagaien Bankuak eta Gipuzkoako Foru Aldundiaren Ingurumeneko arloak.\n← Detenido un habitual del robo en Portugalete tras asaltar a un joven en una lonja y hacerse con su teléfono móvil\nAlertan de la existencia de una venta engañosa del servicio de Teleasistencia gasteiztarra →


Nor gara - Bidasoko Hitza : Bidasoko Hitza\nOARSO BIDASOKO HITZA, OARSOALDEKO HITZAren (2003an sortua) eta BIDASOKO HITZAren (2009an sortua) arteko baturaren emaitza da, 2010eko azaroan eman zena.\nOarsoaldeko lau herrietako (Errenteria-Orereta, Pasaia, Oiartzun eta Lezo) eta Bidasoko Gipuzkoa aldeko bietako (Irun eta Hondarribia) tokiko informazioa lantzen dugu, euskaraz, era independente eta pluralean.\nGure helburuen artean euskara, euskararen inguruko mugimenduak eta euskaltzaletasuna sustatzea eta laguntzea daude, euskararen normalizazioa bultzatuz; eta aldi berean Oarsoaldeko eta Bidasoko eskualdeak osatzen dituzten dituzten herrietako talde eta eragileei hitza ematea, eta eskualdeko euskarazko hedabide erreferente izatea.\nGaur egun, proiektu komunikatibo hau 9 langilek osatzen dute eta milaka irakurlerengana iristen da. Ostiralero papereko astekari bat publikatzen dugu, aktualitatea era lasai, landu eta sosegatuan helaraziz; eta egunero webgunea elikatzen da herrietako eguneroko albisteak egitaratuz. Horrez gain, hainbat gehigarri ere argitaratzen dira, hala nola, arraun gida, mahai eta pareta egutegiak, Gabonetako agenda, jaietako euskarri bereziak…\nEta eguneroko informazioa hiru webguneren bidez ematen dugu: oarsobidasoa.hitza.eus webgune orokorra, oarsoaldea.hitza.eus Oarsoaldeko webgunea, eta bidasoa.hitza.eus Bidasoko webgunea. Horrez gain, Oarso Bidasoko herri bakoitzak bere Facebook eta Twitter kontu propioak dauzka. Instragam sareko kontu orokorra ere badu hedabideak.\nKontuan izanik OARSO BIDASOKO HITZAren komunitatea harpidedunek, irakurleek, norbanakoek, herrietako eragile ugarik eta abarrek osatzen dutela, ezinbestekoa da elkarren artean laguntzea eta batera joatea.\nInoiz baino Interneteko irakurle gehiago ditugula ikusita, eta joerak goranzkoa izaten jarraitzen duenez, prest gaude komunikazio erronka berriei aurre egiteko, baina gure proiektua babesteko eta jarraipena emateko beharrezkoa dugu zure laguntza, beraz, animatu zaitez HITZAkide izatera!


Hovedstaden (danieraz Region Hovedstaden) izenarekin ezagutzen da 2007an onarturiko banaketa administratiboaren ondorioz Danimarkako eskualderik populatuena. Eskualdearen hiriburua Hillerød bada ere Kopenhage da hiri handiena.Guztira 2.561 km²-ko azalera du eta 1.729.952 biztanle (2012). Seelandia irlaren ipar ekialdea eta Itsaso Baltikoan dagoen Bornholm irla txikia hartzen ditu bere baitan. Seelandiari dagokionez aurretiko Kopenhage eta Frederiksberg udalerriak eta konderriak batu ditu bere baitan.\nHovedstaden (danieraz Region Hovedstaden) izenarekin ezagutzen da 2007an onarturiko banaketa administratiboaren ondorioz Danimarkako eskualderik populatuena. Eskualdearen hiriburua Hillerød bada ere Kopenhage da hiri handiena.Guztira 2.561 km²-ko azalera du eta 1.729.952 biztanle (2012). Seelandia irlaren ipar ekialdea eta Itsaso Baltikoan dagoen Bornholm irla txikia hartzen ditu bere baitan. Seelandiari dagokionez aurretiko Kopenhage eta Frederiksberg udalerriak eta konderriak batu ditu bere baitan. (eu)\nHovedstaden in Denmark.svg\nRegion Hovedstaden (eu)


Sopelako Udalak hurbileko merkataritza-harremanak aktibatzeko topagunea antolatuko du - Sopela - Hiruka.eus\nSopelako Udalak hurbileko merkataritza-harremanak aktibatzeko topagunea antolatuko du\nAnder Zarraga 2021-09-22 13:52\nSopela Netwoking Zirkular programa abiaraziko du Sopelako Udalak, herriko hurbileko merkataritza-harremanak aktibatzeko eta ekonomia zirkularra zerbitzu gisa bultzatzeko ekimena. Horretarako, lau merkataritza-topaketa egingo dituzte urrian eta azaroan.\nSopelako Udaleko Enplegu eta Ekonomia Sustapen Sailak Sopela Networking Zirkular programa abiarazi du, udalerriko ekintzaileei, saltokiei eta negozioei zuzendutako helburuagaz.\n“Sopela Networking Zirkular hurbileko merkataritza-ingurunera gerturatzeko egitasmoa da, udalerrian ezagutzera emateko eta sinergiak ezartzeko motibazioa duena, Sopelan ekonomia zirkularra bultzatzeko”, azaldu du Mª Teresa Fernandez Enplegu eta Ekonomia Sustapeneko zinegotziak.\nHori gauzatzeko, lau merkataritza-topaketa egingo dituzte honako helburu hauekaz: alde batetik, negozioen eta hurbileko saltokien arteko merkataritza-harremanak aktibatzea; bestetik, Sopelako negozioen eta saltokien eta ekintzaileen ateko harreman profesionalak eta zuzeneko ezagutza dinamizatzea; eta, azkenik, lanbide- eta enpresa-sinergiak identifikatu, sortu eta udalerrian negozioen arteko eraikuntza egitea.\nTopaketek gosari komertzial formatua izango dute, eta urriaren 15ean eta 29an eta azaroaren 12an eta 26an egingo dituzte, 07:30etik 09:30era. Bakoitzean ekonomia, merkataritza eta marketinean aditua den profesional bat egongo da hizlari gisa; ondoren, networking-gune bat antolatuko dute bertaratzen direnentzat.\nIzena emateko epea urriaren 8ra arte egongo da zabalik, Sopelako udalaren webgunean edo udaletxean bertan. Interesa duten guztientzako informazio telefono-zenbakia eta helbide elektronikoa ere ahalbidetu dute: 944 065 500 (110 luzapena) eta enplegu@sopela.eus.


Hasiera - Hinds Feet Farm\nGAUR ESKARIAK ONARTZEN DITUZTE\nGURE EGUNEKO PROGRAMA BIRTUALARENTZAT Eska ezazu hemen!\nGaruneko lesioa duten pertsonei zerbitzua emateko eskainia.\nGure eginkizuna lesio osteko potentziala maximizatzea da garuneko lesioarekin bizi diren pertsonen programa integratu, bakar eta holistikoekin; gure kideek jarduera esanguratsuak egiteko aukera emanez, etxean eta inguruko komunitateetan kidetasun-sentimendua garatzen duten bitartean. Eginkizun hau pertsonarengan zentratutako, errehabilitazio osteko, komunitatean oinarritutako programekin beteko dugu.\nIkusi gure 2021 urteko txostena\nEguneko eta Egoitzako Programak\nHinds' Feet Farm-en eguneko eta egoitza-programak garuneko lesioa duten pertsonentzako tratamendu mediko tradizionalaren eredutik osasun eta ongizate ikuspegi holistiko bat hartzen duen eredu batera aldatzen dira, kideak lesio osteko okupazioa eta zentzua lortzeko. Garuneko lesioa duten kideek sortutako eta hauentzat aktiboki parte hartzen dute programaren azpiegitura osoan.\nGure Eguneko Programak kide bakoitzari bere "normaltasun berria" aurkitzen laguntzera bideratzen dira, tokian tokiko eta komunitatean oinarritutako programazio dinamikoen bidez, jarduera kognitibo, sortzaile, emozional, fisiko, sozial eta lanbide-aurrekoetara bideratuta. Gure eguneko programak bietan kokatzen dira Huntersville Asheville, Ipar Carolina.\nPudin's Place punta-puntakoa da, 6 oheko familia-zaintzako etxea, traumatismo edo bereganatutako garuneko lesioak dituzten helduentzako. Etxe hau eguneroko bizitzako jardueretan (ADL) laguntza moderatua eta maximoa behar duten pertsonen behar konplexuei aurre egiteko diseinatuta eta langilea da. Puddin's Place gure Huntersville campusean dago.\nHart Cottage Garuneko lesioak dituzten helduen beharrak asetzeko diseinatutako 3 oheko bizileku bat da, eguneroko bizitzako jarduera guztietan (ADL) independenteak diren, baina laguntza eta gainbegiratze arin edo moderatua behar dute zereginak betetzeko eta seguru egoteko. Hart Cottage gure Huntersville campusean dago.\nEgoitzako programako kideak eguneko programetako etengabeko jardueretan parte hartzera, elkarrekintzan jartzera eta parte hartzera animatzen dira.\nZure Laguntza Beharrezkoa Da\nDohaintza bakar batek mundu bat eragiten du.\nZure hileroko laguntzak garuneko lesioak dituzten helduentzako eta haien familientzako programa paregabe eta berritzaileak eskaintzen jarraitzen lagunduko digu.\nEgin klik HEMEN Hinds' Feet Farm nola lagundu ikasteko!\n"Lehenengo lesioa izan nuenean, errehabilitazio-instalazio desberdinetara salto egin nuen. Munduarekin haserre nengoen eta etxera joan nahi nuen. Azkenean, zure lesioa eta borrokak onartu behar dituzu. Inguruko jendearekin pazientzia ikasi dut eta ni neu".\n"Ez naiz gai izan ohi nituen gauzak egiteko, baina ibilbide eta ostatu berriak aurkitzen ari naiz gauza horiek egin ahal izateko"\n"Lagun asko egin ditut Baserrian. Gainerako parte-hartzaileak denak atseginak dira, eta haiekin egotea gustatzen zait.. Langileekin harremana izatea ere maite dut. Oso ondo pasatzen dugu elkarrekin".\n"Ezin dut hau bakarrik egin, baina nik bakarrik egin dezaket hau. Eta, ni bezalako jendearen inguruan egoteak pazientzia irakatsi dit begiak irekitzen eta beste argi batean ikusten".\n"Eguneko programak nire bizitzari izugarri lagundu dio. Askatasun nahikoa eman didate nire akatsetatik ikasteko eta ikasteko".\n"Kideekin, langileekin eta gurasoekin errespetua, konfiantza eta elkarrekiko errespetua eraikitzeko zure ikuspegi humanistak distira egiten du bisitatzen garen bakoitzean".\n"Azken urte hauetan hainbeste hazi da hainbat modutan. Hinds Feet Farm-en hazten, hazten eta bizitza zoriontsua izaten laguntzen dioten lagun eta esperientzien komunitatea du".\n1 daiteke, 2022\nMartxoaren 1, 2022\nUrtarrilaren 31, 2022


Fair Saturday erakundeak 'Berrikuntza Soziala Kulturaren Bidez' jardunaldia ospatuko du astelehenean, Bilbon | El Correo\nZurekinFair Saturday erakundeak 'Berrikuntza Soziala Kulturaren Bidez' jardunaldia ospatuko du astelehenean, Bilbon\nFair Saturday erakundeak 'Berrikuntza Soziala Kulturaren Bidez' jardunaldia ospatuko du astelehenean, Bilbon\nAurtengo ekitaldiak hainbat pertsona esanguratsuren esku hartzea izango du.\nBilboko Guggenheim Museoan ospatuko den ekitaldian hainbat aurpegi ezagunek parte hartuko dute\nUNAI SARRIUGARTE Viernes, 21 junio 2019, 23:17\nFair Saturday erakundeak 'Berrikuntza Soziala Kulturaren Bidez' egitasmoa ospatuko du astelehenean Bilbon. Bilboko Guggenheim Museoan ospatuko den ekitaldian hainbat aurpegi ezagunek hartuko dute parte. Ekimen honen III. edizioan edonork har dezake parte eta sarrera doakoa izango da. Guztira hamaika hitzaldi eskainiko dira.\nAurtengo ekitaldiak hainbat pertsona esanguratsuren esku hartzea izango du: Antonio Garrigues espainiar abokatu eta humanista, Lita Cabellut margolaria, Eskoziako migrazio eta garapen internazionaleko Europarako ministroa den Ben MacPershon, Manuel Veiga Lisboako Kultura zuzendaria, Ana Isabel González Fundacion vocesen lehendakaria besteak beste.\nEgitaraua goizeko 09:00etan abiatuko da Bizkaiko Euskara eta Kulturako foru diputatua den Lorea Bilbaoren ongietorriarekin. Ondoren, Fair Saturday elkartearen sortzailea den Jordi Albareda bizkaitarrak ekitaldiaren aurkezpena egingo du.\nAurtengo gonbidatuen hitzaldiak 09:20ak aldera hasiko dira. Hitzaldi bakoitzak 20 minutu inguru iraungo ditu. Lehendabizikoa Ben Macphersonek eskainiko du. 'Brexiten garaian, kulturak batasun bideak jorratzea posible litzateke?' da bere konferentziaren izenburua.\nAtsedenaldia 11:00etatik 11:30etara bitartean izango da. Kafearen ondoren, Alison Woodsek ekingo dio ekimenari 'Posible al da elkar ulertzea hizkuntza bera hitz egiten ez dugunean?' aurkezpenaren bitartez. Aurtengo edizioaren itxiera hitzaldia Antonio Garrigues madrildar abokatu humanistak eskainiko du. 'Kulturarik gabeko demokrazia posible litzateke?' gaiaren inguruan hitz egingo du bere mintzaldian.\n'Berrikuntza Soziala Kulturaren Bidez' egitasmoak hainbat enpresa eta erakunde publiko nahiz pribaturen laguntza jaso izan du: Bizkaiko Foru Aldundia, Bilboko Udala, Laboral Kutxa, Petronor, Bilbao Aseguruak eta Tamoin.\nGuztion onurarako eguna\nFair Saturday eragin soziala duen nazioarteko mugimendu kulturala da, azaroaren azken larubatean ospatzen dena, Black Friday-aren hurrengo egunean. Bizi garen zalantzazko testuinguru honetan, oso garrantzitsua da etorkizun hobeago batentzat kultura eta enpatia soziala nahitaezkoak direla azpimarratzea.\nEgun honetan mundu osoko kultur eragileek bat egiten dute ekimenean parte-hartuz, euren aukerako proiektu sozial bati laguntza eskainiz. Urteak aurrera egin ahala, gero eta herrialde gehiago ari dira atxikitzen Fair Saturday egitasmora. Erakunde kultural eta sozialek egiten duten lana azpimarratu eta sentitzeko ekimena da, guztion onurarako eguna.\nDagoneko egindako edizioetan 11 herrialdetako 189 hirik hartu dute parte. Bertan musika, dantza, antzerkia eta hainbat dizpilinatako 10.000 artista izan dira, 200.000 pertsona baino gehiago erakarriz. Fair Saturday ekimenak 1.000.000 euro baino gehiagoko inpaktu sozial eta kulturala eragin du azken edizio hauetan.\nDiputación Foral De Bizkaia, Euskera\nIrailean EITBk 'Ahotsak' abesbatzen arteko norgehiagoka estreinatuko du\nKalakan musika bandak 'Mendeala' bira eskainiko du Euskal Herrian uztailean\nA Contra Blues taldearen kontzertua izango da ostegunean Artium zentroan


Kolunbarioak erabilgarri daude dagoeneko Bergarako kanposantuan - Bergara - Goiena.eus\nKolunbarioak erabilgarri daude dagoeneko Bergarako kanposantuan\nNereaMenor 2008-05-16 12:20\nAzkenaldi honetan, geroz eta herritar gehiagok aukeratzen dute hildakoak erraustea. Hori dela eta, errautsak kanposantuan gordetzeko eskariak ugaritu egin dira. Eskariei aurre egiteko, Bergarako Udalak kanposantuko horma-hilobietan kolunbarioak jartzeko erabakia hartu zuen eta dagoeneko onartuta daude ordenantzak. Bailara osotik, Bergaran bakarrik eskaintzen da zerbitzu hori.\nKolunbario bakoitzak errauts-kutxatila bakarra gorde dezake. Era berean, kutxatilak hilotz bakarraren errautsak gorde ahal izango ditu. Hasiera batean, hiltzeko unean udal erroldan izena emanda zutenak bakarrik onartuko dira. Hala ere, herritarren beharrei erantzuteko nahiko toki izanez gero, herrian jaio baina hiltzean bertan bizi ez zirenen errautsak ere gorde ahal izango dira.\nKolunbarioen neurria 25x30x30 zentimetro da, eta aurreko aldea granito beltzekoa dute. Altzairu herdoilgaitzezko identifikazio-plakan, hildakoaren izena eta abizenak edo ezizena azalduko dira, eta, horrekin batera, jaiotza eta heriotza datak ere ipiniko dituzte.\nHilerriko esparruaren zaintza egingo du Udalak, baina ez du bere gain hartzen errauste-kutxatilari edo plakari beste norbaitek egindako lapurretaren, ezta naturak egindako kalteen erantzukizunik.\n10 urteak luzatzeko aukera\nKolunbarioa erabiltzeko epea hamar urtekoa izango da, 125 euroko tasaren truke. Erabiltzeko epea amaitu eta hilabetera inork ez badu errauts-kutxatila jasotzeko eskatu, Udalak hezurtoki komunera eramango du. Bestalde, epea amaitu aurretik etengo balitz kontzesioa, pertsona horri ez zaio dirurik bueltatuko. Hasierako hamar urteak luzatzeko aukera egongo da, epe hori amaitu baino hilabete lehenago eskaria egin eta tasa ordainduz gero. Udalak epea luzatzea uka dezake, baldin eta hurrengo urteetako beharrei erantzuteko toki nahikorik ez dagoela uste baldin badu.\nKolunbarioa eskatu nahi duenak Udaleko Erregistro Orokorrean Udalak emango dion eskari-inprimakiarekin batera ondorengo dokumentazioa aurkeztu beharko du: eskatzailearen Nortasun Agiriaren fotokopia; edozein errausketa-labetan erraustu izana egiaztatzen duen dokumentua; udal-tasa autolikidatu izanaren agiria; eta aurretik lurperatu izan ez diren hilotzen errauts-kutxatilak baldin badira, Erregistro Zibileko heriotza-inskripzioa.


George Balanchine - Wikipedia, entziklopedia askea.\nGeorge Balanchine (San Petersburgo, 1904ko urtarrilaren 22 - New York, AEB, 1983ko apirilaren 30a) errusiar musikagile, dantzari eta koreografoa izan zen.\nSan Petersburgo, 1904ko urtarrilaren 22a\nNew York, 1983ko apirilaren 30a (79 urte)\nberezko heriotza: Creutzfeldt-Jakoben gaixotasuna\nTamara Geva (1921 - 1926)\nVera Zorina (1938 - 1946)\nMaria Tallchief (1946 - 1952)\nTanaquil LeClercq (1952 - 1969)\nAndria Balanchivadze (en)\nPavel Gerdt (en)\nEliot Feld (en)\nSuki Schorer (en)\nkoreografoa, dantzaria, ballet-irakaslea, ballet dantzaria, eszenografoa eta gidoilaria\nErrusiar Balletak (1924 - 1933)\nSchool of American Ballet (en) (1934 -\nBallet Russe de Monte Carlo (en) (1944 - 1946)\nBost urte zituela pianoa jotzen zuen, eta bederatzi urte zituela San Petersburgoko Ballet Eskolan sartu zen. Ikasketak amaitu zituenean, taldeko kide egin zen, eta denbora librean pianoa eta konposizioa ikasten zituen. Dantza uztea erabaki zuen, eta 1923an koreografiaren bideari ekin zion. Urte horretan bertan, Volodia Dimitriev marrazkilariarekin batera, Gauak ballet gaztea sortu zuen.\nHainbat ballet zuzendu zituen Petrogradoko Opera Komikorako. 1924an errusiar gobernuak baimena eman zion ballet bat sortzeko, eta atzerrian itzuli bat egiteko. Errusiar balletentzat zuzendu zituen, besteak beste: Barabau (Ricti, Utrillo, 1925), Jack in the Box (Milhaud, Derain, 1926), Katua (Sauguet, Gabo, Pevsner, 1927), Apolo (Stravinski, Bauchant, 1928).\nOndoren, Danimarkako errege-balleteko maisu izan zen, eta komedia musikal batean parte hartu zuen Londresen. 1932an Montecarloko errusiar balletetako zuzendari izan zen. 1933an bere konpainia sortu zuen, Balletak. 1934an New Yorkeko School of American Balleta sortu zuen. Eskola horretako zuzendari zela zuzendu zituen: Sérénade (1934), Oroitzapena (1935), Orfeo (Glück, 1936), Maitagarriaren musua eta Karta-jokoa (Stravinski, 1937).\n1946an Ballet Society sortu zuen, eta 1948an lehenago bere konpainia izandakoak bildu zituen, eta New York City Balleta sortu zuen. Lan hauek zuzendu zituen: Suzko txoria (Stravinski, 1949), Jones Beach (Andriessen, J. Robbins, 1950), Mendebaldeko sinfonia (Kay, 1954), Mugimenduak (1963), Don Kixote (Nabokov, 1966), Jewels (Fauré, Stravinski, Txaikovski, 1967), Slaughter on Tenth Avenue (Xenakis, 1968).\nWikimedia Commonsen badira fitxategi gehiago, gai hau dutenak: George Balanchine\n(Ingelesez) George Balanchine Trust webgunea